title: Ibores

text: Ibores on espanjalainen pastöroimattomasta vuohenmaidosta valmistettava puolipehmeä juusto. Sitä saadaan Extremaduran ylängöltä, Lounais-Espanjasta.


title: Ibores

text: Ibores-juusto on 650 gramman ja 1,2 kilon painoinen lieriön muotoinen kiekko. Sen kuoreen hierotaan kypsymisen aikana oliiviöljyä tai paprikajauhetta. Iboresiin käytettävä maito saadaan Serrana-, Verata- ja Retinta-vuohiroduista. Juuston annetaan kypsyä vähintään kahden kuukauden ajan ennen myymistä.


title: Ibores

text: Iboresin rasvapitoisuus on 45 % kuiva-aineesta. Siinä tuntuu voin ja vuohenmaidon aromi. Ibores sopii leivän kanssa tai kohokkaisiin, kalaruokiin, kastikkeisiin ja keittoihin, ja viiniksi sen kanssa sopivat jälkiruokaviinit kuten sherry.


title: Schneider Electric

text: Schneider Electric (aiemmin Groupe Schneider) on ranskalainen kansainvälinen yhtiö, joka on perustettu 1836. Nykyään se keskittyy sähköalaan ja ohjausjärjestelmiin.


title: Schneider Electric

text: Yhtymä toimii Suomessa nimellä Schneider Electric Finland Oy, jonka liikevaihto on noin 60 milj. € (2010). Yrityksen rinnakkaistoiminimiä ovat Merlin Gerin, Schneider MGTE ja Telemecanique.


title: Schneider Electric

text: Schneider Electric omistaa vaasalaisen Vamp Oy:n. Se omisti myös 2000-luvun alussa jonkin aikaa tamperelaisen Nokian Kondensaattorit Oy:n.


title: Yann M’Vila

text: Yann M’Vila (s. 29. kesäkuuta 1990 Amiens, Ranska) on ranskalainen jalkapalloilija, pelipaikaltaan keskikenttäpelaaja. Hän edustaa Ranskan Ligue 1:ssä pelaavaa Stade Rennaistä. Hänet valittiin Ranskan joukkueeseen vuoden 2012 EM-kilpailuihin. M'Vilalla on myös Kongon kansalaisuus.


title: Yann M’Vila

text: Yann M'Vila on kommentoinut puolustavan keskikentän roolia seuraavasti: "Riistämme pallon, syötämme sen. Vastaanotamme pallon syötämme sen." Hän pelaa agreessiivisesti. Tämän nuoren lupauksen pitkät kaaripallot ovat myös todella tarkkoja. Hän on vapauttanut hyökkääjän läpiajoon omalta 16:ta rajalta.


title: Yann M’Vila

text: M'Vilalla on kaksi lasta, ensimmäisen hän sai 18 vuoden iässä, 2008, ja toisen vuonna 2010.


title: Yann M’Vila

text: Yann M'Vila valittiin 1:tä kertaa arvokisoihin 2010, MM-kisoihin, mutta joutui luovuttamaan paikkansa. Hänen pelinumeronsa maajoukkueessa on 17, samoin kuin seurassaan.


title: Rony Seikaly

text: Ronald Fred ”Rony” Seikaly (, s. 10. toukokuuta 1965 Beirut, Libanon) on libanonilais-yhdysvaltalainen uransa lopettanut koripalloilija. Sentterinä pelannut Seikaly palkittiin vuonna 1990. Pääosin hänet tunnettiin yhtenä NBA:n parhaimmista puolustuslevypallopelaajista 1990-luvun alussa.


title: Rony Seikaly

text: Seikaly edusti 12 kautta kestäneellä ammattilaisurallaan suurimmaksi osaksi Miami Heatia. Muita seuroja olivat Golden State Warriors, Orlando Magic ja New Jersey Nets. Hän vietti myös yhden kauden Euroopassa FC Barcelonassa. Seikaly saavutti myös MM-kultaa Yhdysvaltain maajoukkueessa.


title: Rapier (ohjus)

text: Rapier oli englantilaisvalmisteinen matalien korkeuksien ilmatorjuntaohjusjärjestelmä. Keskiaikaisen miekan mukaan nimettyä Rapieria käytettiin myös Ison-Britannian ulkopuolella. Rapier oli liikkumattomiin asemiin perustuva järjestelmä; myöhemmin kehiteltiin myös liikuteltava versio, Rapier 2.


title: Piero Coccia

text: Piero Coccia (s. 4. joulukuuta 1945 Ascoli Piceno) on italialainen roomalaiskatolinen arkkipiispa. Hänet vihittiin papiksi Ascoli Picenon hiippakuntaan 25. marraskuuta 1972 ja nimitettiin Pesaron arkkipiispaksi 28. helmikuuta 2004. Piispaksi vihkiminen seurasi 24. huhtikuuta. Pääkonsekraattorina toimi Sergio Sebastiani, jota avustivat Paolo Romeo ja Silvano Montevecchi. Coccia asetettiin virkaansa 30. toukokuuta.


title: Piero Coccia

text: Coccia on Jerusalemin Pyhän Haudan ritarikunnan suurupseeri ja kuuluu jäsenenä Paavilliseen neuvostoon maasta muuttavien ja matkalla olevien sielunhoitoa varten.


title: Petr Vrána

text: Petr Vrána (s. 29. maaliskuuta 1985 Šternberk, Tšekki) on tšekkiläinen jääkiekkoilija, joka edustaa KHL-joukkue Atlant Mytištšia. Hän on pelipaikaltaan keskushyökkääjä.


title: Suomen vesilaki (2011)

text: Vuoden 2011 vesilaki (, ) on Suomessa 1. tammikuuta 2012 voimaan tullut laki, jonka tavoitteina on muun muassa edistää ja järjestää vesivarojen ja vesiympäristön käyttöä, ehkäistä ja vähentää vesiympäristön käytöstä aiheutuvia haittoja sekä parantaa vesivarojen ja vesiympäristön tilaa. Lailla kumottiin vanhempi, vuoden 1961 vesilaki, joka oli voimassa vuoden 2011 loppuun saakka.


title: Blue Lagoon (kylpylä)

text: Blue Lagoon (isl. "Bláa lónið") on geoterminen kylpylä Islannissa. Se on yksi Islannin suosituimmista nähtävyyksistä. Blue Lagoon sijaitsee 47 km:n päässä Reykjavíkista.


title: Fred Karno

text: Frederick John Westcott, paremmin tunnettu lavanimellä Fred Karno, (26. maaliskuuta 1866 Exeter, Yhdistynyt kuningaskunta – 18. syyskuuta 1941) oli englantilainen teatterijohtaja.


title: Fred Karno

text: Karno työskenteli putkimiehenä, kun hän alkoi esiintyä voimistelijana sirkuksissa ja varieteenäyttämillä. Hän tajusi kuitenkin pian, että pystyisi tienaamaan paremmin esiintyjien järjestämiselle kuin itse esiintymällä. Karno alkoikin 1890-luvun puolivälissä keskittyä slapstick-sketseihin. Hän alkoi 1897 mainostaa Fred Karno’s Company of Speechless Comedians -ryhmää, joka teki fyysistä komediaa, joka vaati akrobaattisia taitoja. Ennen Karnoa varietee oli tunnettu lähinnä musiikkiesityksistä, mutta Karno siirsi esitykset myös sketsiesityksiin. Karnon ryhmän kautta nousi useita kuuluisia koomikoita, muun muassa Charles Chaplin ja Stan Laurel.


title: Fred Karno

text: Vuonna 1906 Karnon ryhmät esittivät Britanniassa useita erilaisia sketsejä 32 näyttämöllä, ja hänen esityksiään nähtiin myös noin kymmenessä muussa maassa. Viihdeteollisuus muuttui kuitenkin, ja Karno ajautui 1926 konkurssiin. Hän yritti 1928 Hollywoodiin ja sai Chaplinin ja Laurenin avulla töitä Hal Roachilta. Hän kuitenkin lähti pian, sillä ei ollut tottunut olemaan käskettynä. Karno palasi Britanniaan ja perusti kiertävän Karno's Krazy Komics -ryhmän. Hän ohjasi myös muutaman elokuvan Ealing Studiosille, mutta ne eivät kuitenkaan menestyneet.


title: Fred Karno

text: Karnon ura ja rahat loppuivat 1930-luvun puolivälissä, ja Music Hall Benevolent Fund takasi Karnolle eläkkeen ja osuuden alkoholikaupasta Dorsetista. Karno kuoli 1941 sokeritautiin.


title: Idiazábal

text: Idiazábal on Baskimaasta kotoisin oleva pastöroimattomasta lampaanmaidosta valmistettava kova juusto. Sitä valmistetaan Baskimaan itsehallintoalueen lisäksi Navarran luoteisosissa Espanjassa.


title: Idiazábal

text: Idiazábal on 1–3 kilogramman painoinen lieriö. Valmistuksessa juusto hapatetaan renniinin avulla, ja sitä kypsytetään 2–5 kuukauden ajan. Juusto voidaan savustaa punaoranssiksi tai jättää kuoreltaan vaaleankeltaiseksi. Savustusperinne sai alkunsa kesäkuukausina valmistettavan juuston säilyvyyden parantamiseksi talvisaikaan tapahtuvaan myyntiin asti.


title: Idiazábal

text: Idiazábalin rasvapitoisuus on 45 % kuiva-aineesta. Siinä maistuu lampaanmaito ja joskus heinänkin maku. Idiazábalia voidaan syödä sellaisenaan tai käyttää kuorrutteissa, leivonnassa tai lämpimissä ruoissa. Sen kanssa nautittavaksi sopii punaviini.


title: Alfonso Carinci

text: Alfonso Carinci (9. marraskuuta 1862 Rooma – 6. marraskuuta 1963) oli italialainen roomalaiskatolinen arkkipiispa. Hänet vihittiin papiksi 19. joulukuuta 1885 ja nimitettiin Pyhän riittikongregaation sihteeriksi sekä Seleucia in Isaurian titulaariarkkipiispaksi 15. joulukuuta 1945. Piispaksi vihkiminen seurasi 6. tammikuuta 1946. Pääkonsekraattorina toimi Carlo Salotti, jota avustivat Emilio Baroncelli ja Luigi Traglia.


title: Alfonso Carinci

text: Carinci jatkoi sihteerinä toimimista, kunnes jäi eläkkeelle 5. tammikuuta 1960. Hän osallistui Vatikaanin toiseen kirkolliskokoukseen.


title: Salil Shetty

text: Salil Shetty on toiminut Amnesty Internationalin pääsihteerinä heinäkuusta 2010 alkaen. Hän seurasi tehtävässä Irene Khania. Shetty on kotoisin Intiasta.


title: Salil Shetty

text: Vuosina 2003–2010 Shetty toimi johtajana. Vuosina 1998–2003 hän työskenteli ActionAidissa.


title: Trebinje

text: Trebinje (kyrillisillä aakkosilla Требиње) on kunta Bosnia ja Hertsegovinan eteläosassa Dinaaristen Alppien tuntumassa, Trebišnjica-joen varrella. Idässä Trebinje rajoittuu Montenegroon ja etelässä Kroatiaan. Matkaa Adrianmerelle Trebinjestä on noin 10 km.


title: Frank Foyston

text: Frank Corbett "The Flash" Foyston (2. helmikuuta 1891 – 19. tammikuuta 1966) oli kanadalainen jääkiekkoilija ja valmentaja. Foyston voitti Stanley Cupin Toronto Blueshirtsissa (1914), Seattle Metropolitansissa (1917) ja Victoria Cougarsissa (1925). Pelaajauran jälkeen Foyston toimi alasarjoissa valmentajana ja sittemmin kykyjenetsijänä. Hän on yksi kymmenestä kiekkoilijasta, jotka ovat saavuttaneet Stanley Cupin kolmessa eri seurassa.


title: Frank Foyston

text: Hänet nimitettiin Hockey Hall of Fameen 1958.


title: HKI Crates (albumi)

text: HKI Crates on saman nimisen hip hop -tuottajakollektiivin 27. heinäkuuta 2012 julkaistu tuottajalevy. Sen julkaisi Monsp Records ja se julkaistiin CD:n lisäksi vinyylinä. Albumin ensimmäisenä singlenä julkaistiin kappale "Kyllä sä tiedät sen". Sillä vierailevat SP ja Kalle Kinos. Toisena singlenä julkaistiin kappale "Lelu", jolla vierailevat Kemmuru ja Puppa J. Single julkaistiin myös 7" -muodossa ja sitä varten kuvattiin musiikkivideo. Albumin kolmas single julkaistiin kappaleesta "Spessujopo". Singlellä vierailevat Solonen ja Kosola ja myös siitä julkaistiin musiikkivideo. Albumi nousi Suomen virallisen albumilistan 42. sijalle.


title: Fukuzawa Yukichi

text: Fukuzawa Yukichi (1835–1901) oli japanilainen kirjailija ja yhteiskunnallinen vaikuttaja, jolla oli oma roolinsa maata 1800-luvun jälkipuolella mullistaneessa modernisaatioprosessissa. Fukuzawan ansioihin lukeutuu muun muassa Keiō-yliopiston perustaminen.


title: Fukuzawa Yukichi

text: Fukuzawa syntyi alaluokkaiseen ja köyhään samuraisukuun Osakassa. Kun hänen isänsä kuoli äkisti puolitoista vuotta myöhemmin, äiti muutti viiden lapsensa kera takaisin Nakatsuun, mistä perhe oli lähtöisin. Köyhyyden vuoksi Fukuzawa pääsi kouluun vasta 14-vuotiaana, kymmenen vuotta tavallisen aloitusiän jälkeen. Kun kommodori Matthew Perryn komentama yhdysvaltalainen laivasto-osasto saapui Japaniin vuonna 1853, suvun päämiehen aseman isältään perinyt Fukuzawan isoveli Sannosuke kehotti veljeään lähtemään Nagasakiin opiskelemaan hollantia, jotta tämä voisi perehtyä länsimaiden aseteknologiaan. Hollantia pidettiin Japanissa ulkomaansuhteiden kielenä, sillä yli 200 vuotta valinneen eristäytymispolitiikan aikana ainoat maahan sallitut länsimaalaiset olivat olleet alankomaalaisia, joiden tukikohdaksi oli osoitettu Dejiman saari Nagasakin edustalla.


title: Fukuzawa Yukichi

text: Fukuzawa vietti Nagasakissa vain lyhyen aikaa ja aikoi jatkaa opintojaan Edossa, mutta veli suostutteli hänet kirjautumaan sen sijaan hollanninkieliseen Tekijukun kouluun Osakassa, missä hän opiskeli kolme vuotta. Syksyllä 1858 hänet pestattiin Edoon opettamaan hollantia Nakatsun läänin vasalleille. Heinäkuussa 1859 Japani avasi uusia satamia ulkomaalaisille laivoille, yhtenä niistä Jokohama Tokionlahden rannalla. Fukuzawa matkusti tutustumaan satamaan, mutta siellä hänelle paljastui, etteivät yhdysvaltalaiset ymmärtäneetkään hollantia – he puhuivat englantia. Niinpä hän ryhtyi opiskelemaan sitä.


title: Fukuzawa Yukichi

text: Vuonna 1860 Fukuzawa pääsi japanilaisen lähetystön mukaan kuukauden neuvottelumatkalle Yhdysvaltoihin, mistä hän sai hankittua englannin opiskelunsa tueksi Websterin sanakirjan. Paluunsa jälkeen hänet otettiin bakufun palvelukseen kääntämään diplomaattisia asiakirjoja. Seuraavana vuonna Fukuzawa valittiin tulkiksi viralliseen lähetystöön, joka matkusti tutustumaan Eurooppaan. Vuoden mittaisella matkalla se vieraili Alankomaissa, Britanniassa, Portugalissa, Ranskassa, Saksassa ja Venäjällä. Fukuzawa vakuuttui Euroopassa siitä, että kehittyäkseen länsimaiden tasolle Japani tarvitsi ensisijaisesti oppineita ja koulutettuja ihmisiä eikä vain sellaisenaan maahantuotua teknologiaa. Palattuaan hän julkaisi kokemustensa pohjalta ensimmäisen osan länsimaita käsittelevästä teoksestaan "Seiyō Jijō", josta tuli myyntimenestys. Hän myös perusti oman koulunsa, jonka hän nimesi myöhemmin vuonna 1868 tuolloin vallinneen Keiō-aikakauden mukaan Keiō Gijukuksi ("gijuku" ’yleinen koulu’). Aikanaan Keiō Gijukusta kehittyi nykyinen Keiō-yliopisto. Vuonna 1867 Fukuzawa osallistui toiselle Yhdysvaltain-matkalle, jolta hän toi mukanaan oppikirjoja koulunsa oppilaille.


title: Fukuzawa Yukichi

text: Bakufun kukistuttua Meiji-restauraatiossa Fukuzawa ei suostunut uuden hallinnon palvelukseen vaan paneutui muun muassa koulutukseen, kirjoittamiseen ja käännöksiin. Hän kuului Mori Arinorin aloittamaan intellektuellien Meirokusha-seuraan, joka ajoi Japanin modernisaatiota länsimaista mallia ottaen. Vuonna 1882 Fukuzawa perusti laajan levikin saavuttaneen "Jiji-shimpo"-sanomalehden, jossa hän sen jälkeen julkaisi useimmat kirjoituksensa.


title: Fukuzawa Yukichi

text: Fukuzawa edisti myös retoriikan omaksumista Japanissa. Perinteisesti maassa ei ollut harjoitettu julkisten puheiden pitämistä, ja jotkut japanilaiset olivat pitäneet kieltään siihen soveltumattomana. Fukuzawa joutui jopa keksimään uuden sanan tarkoittamaan puheenpitoa: "enzetsu". Samoin hän kehitti väittelyä tarkoittavan sanan "tōron" yhdistämällä kiistaa ja mielipidettä tarkoittavat sanat. Hänen toukokuussa 1874 Keiō Gijukuun perustamansa puheenpitosali Enzetsukan on yhä pystyssä Mitan kampuksella.


title: Karl R. Pettersson

text: Karl Ragnar Albin Pettersson (28. toukokuuta 1864 Helsinki – 20. joulukuuta 1933) oli suomalainen koneenrakennusinsinööri. Merkittävän osan elämäntyöstään Pettersson teki Merenkulkuhallituksessa ja sen autonomian ajan edeltäjässä Luotsi- ja majakkalaitosten ylihallituksessa. Karl R. Petterssonin mukaan on nimetty muun muassa Kustavin Isokarin majakan länsipuolella oleva Petterssonin matala sekä Airistolla Seilin saaren luoteispuolella oleva sektoriloisto Insinööri Pettersson. Pettersson on suunnitellut nimeään kantavan loiston, kuten useita muitakin loistoja.


title: Karl R. Pettersson

text: Pettersson valmistui vuonna 1885 "Polytekniska Institutet i Helsingfors"ista eli Helsingin Teknillisestä Oppilaitoksesta. Hän työskenteli opiskeluaikanaan muun muassa laivatelakalla Helsingissä ja muutamaan otteeseen Pietarissa. Valmistuttuaan hän toimi Pietarin Putilowin tehtaalla asentajana ja suunnittelijana vuoteen 1891. Sieltä hän siirtyi Pitkärannan kupari- ja tinatehtaaseen. Vuodesta 1894 Pettersson oli Luotsi- ja majakkalaitoksen ylihallituksessa insinöörinä. Vuodesta 1912 vuoteen 1917 hän oli Kauppa- ja teollisuusministeriön palveluksessa. Suomen itsenäistyttyä perustettiin Merenkulkuhallitus, johon Pettersson nimitettiin yli-insinööriksi vuonna 1918. Vielä samana vuonna hänet nimitettiin merenkulkuneuvokseksi tekniselle osastolle. Pettersson jäi eläkkeelle vuonna 1919.


title: Higuchi Ichiyō

text: Higuchi Ichiyō (; 1872–1896), syntymänimeltään Higuchi Natsu(ko) (樋口 奈津), oli japanilainen Meiji-kauden naiskirjailija. Hän ehti kirjoittaa kaikkiaan 21 pienoisromaania ennen kuolemistaan tuberkuloosiin 24-vuotiaana. Hänen kaiketi kuuluisin teoksensa "Takekurabe" kuvaa joukon lapsia kasvua ja elämää Tokion köyhissä osissa Yoshiwaran, kaupungin ”punaisten lyhtyjen alueen”, laidalla.


title: Higuchi Ichiyō

text: Tokiossa syntyneen Higuchin vanhemmat olivat molemmat sukujuuriltaan talonpoikia, mutta hänen isänsä Noriyoshi oli onnistunut nousemaan hierarkiassa alempaan samurailuokkaan – vain menettääkseen pian aseman Meiji-restauraation myötä, kun samuraiden nauttimat etuoikeudet lakkautettiin vuonna 1869. 14-vuotiaana Higuchi pääsi klassista runoutta opettaneeseen Haginoya-kouluun ja menestyi siellä erinomaisesti.


title: Higuchi Ichiyō

text: Vuonna 1889 Higuchin isä kuoli menetettyään ensin omaisuutensa epäonnistuneessa liikeyrityksessä. Perheen lapsista vanhin poika oli kuollut tuberkuloosiin, toinen hylätty suvusta ja kolmas kuollut vauvaikäisenä, ja Higuchin isosisko oli mennyt naimisiin. Niinpä Higuchin vastuulle jäi huolehtia perheen päänä ikääntyvästä äidistään ja pikkusiskostaan. Henkensä pitimiksi perhe lainasi rahaa ystäviltä ja sukulaisilta ja Higuchi toimi Haginoyan koulunjohtajan kodinhoitajana. Uuden idean toimeentulosta Higuchi sai seurattuaan koulutoverinsa Tanabe Tatsukon (myöh. Miyake Kaho) menestystä, kun tämä oli saanut julkaistua novellinsa ”Yabu no uguisu” (1888).


title: Higuchi Ichiyō

text: Vuodesta 1887 lähtien Higuchi kirjoitti säännöllisesti päiväkirjaa, jonka avulla hän myös harjoitteli kirjoittamista. Alkuvuosien yksinkertaisista muistiinpanoista päiväkirja kehittyi myöhempinä vuosina huolitellummaksi ja harkitummaksi kokonaisuudeksi, josta Higuchi teki luonnoksiakin ennen lopullista versiota. Päiväkirja julkaistiin postuumisti vuonna 1912.


title: Higuchi Ichiyō

text: Ichiyōn kuva on ollut 5000 jenin setelissä vuodesta 2004 lähtien.


title: Toejoen kenttä

text: Toejoen kenttä on Porissa Toejoen kaupunginosassa sijaitseva jalkapallokenttä. Sitä kutsutaan toisinaan myös nimellä "Toejoen Wembley". Kenttä on Kolmosessa pelaavan Toejoen Veikkojen kotikenttä. Toejoen kentällä pelataan myös vuosittain järjestettävän junioriturnauksen Pori Cupin otteluita.


title: Toejoen kenttä

text: Täysimittaisen nurmipintaisen jalkapallokentän lisäksi alueella sijaitsee kaksi pienempää hiekkakenttää. Kentällä on myös pukuhuonetilat sekä kioski. Puurakenteisessa katsomossa on tilaa muutamalle kymmenelle katsojalle.


title: Celebesinvarpushaukka

text: Sen elinpiiriä ovat subtrooppiset ja trooppiset alavat ja vuoristometsät.


title: Celebesinvarpushaukka

text: Sen pituus on noin 25 cm, ja se on sukunsa pienimpiä jäseniä. Se saalistaa hyönteisiä ja pieniä lintuja.


title: Mangrovevarpushaukka

text: Mangrovevarpushaukka ("Accipiter rhodogaster") on haukkojen heimoon kuuluva lintu. Sitä tavataan Indonesiassa.


title: Mangrovevarpushaukka

text: Sen elinpiiriä ovat subtrooppiset ja trooppiset kosteat alavat metsät ja vuoristometsät sekä mangrovemetsät nousuveden rajan yläpuolella ja myös maaseudun puutarhat.


title: Mangrovevarpushaukka

text: Se jakautuu kahteen alalajiin:


title: Musan kenttä

text: Musan kenttä on Porissa Musan kaupunginosassa sijaitseva jalkapallokenttä. Se toimii Musan Salaman joukkueiden kotikenttänä. Kentällä pelaavat ottelunsa muun muassa Ykkösessä pelaava miesten edustusjoukkue ja Naisten Kakkosessa pelaava naisten joukkue. Musan kenttä on saanut lempinimekseen "Wembley" lontoolaisen esikuvansa mukaan.


title: Musan kenttä

text: Musan kenttä on valmistunut 1960, samana vuonna kuin Musan Salama on perustettu. Sen tekivät talkootyönä seuran aktiivit. Kenttä jäädytettiin talvisin aina 1970-luvuun alkuun asti, jolloin myös jääkiekko oli seuran ohjelmassa. Vuonna 1977 tehtiin suuri remontti, ja kenttä laajennettiin nykyisiin mittoihinsa. Remontin yhteydessä valmistuivat myös pukuhuoneet sekä kentän ja kadun välissä oleva korkea aita.


title: Musan kenttä

text: Stadionin yleisöennätys, 2 136 katsojaa, tehtiin 13.10.2018, kun MuSa voitti nousukarsintaottelun Kokkolan GBK:ta vastaan ja nousi Ykköseen. Aiempi ennätys 2 049 oli peräisin 8. kesäkuuta 2018 pelatusta paikallisottelusta MuSa – FC Jazz.


title: Musan kenttä

text: Musan kentällä on pukuhuoneiden lisäksi kahvikioski sekä keskiolutoikeuksin varustettu terassi. Puurakenteisessa katsomossa on istumapaikkoja noin 500 hengelle.


title: Musan kenttä

text: Anssi & The Golden Tears -yhtye teki 2009 Musan kentälle kappaleen "Meidän Wembleyllä".


title: Hannu Hautalan luontokuvausopas

text: Hannu Hautalan luontokuvausopas on vuonna 2012 ilmestynyt Hannu Hautalan ja Pekka Punkarin yhteistyössä syntynyt luontokuvaukseen johdattava kirja, jonka on kustantanut Docendo. Valokuvaaja, toimittaja ja kouluttaja Pekka Punkari seuraa kirjassa lukuisat kerrat palkittua luontokuvaajaa Hannu Hautalaa tämän kuvausretkillä ja tarjoaa tämän palkittujen kuvien taustoja ja vinkkejä kuvaus- ja luontotaidoista harrastajan käyttöön, mutta mukana on myös ammattilaiselle hyödyllistä tietoa.


title: Hannu Hautalan luontokuvausopas

text: Kriitikon arviossa todetaan, että kirja antaa hienon kuvauksen ammattiluontokuvaajan toimenkuvasta ja paljastaa luontokuvaajan työn monipuolisuuden: itse kuvaamisen lisäksi kuluu aikaa ja vaivaa suunnitteluun, valmisteluun ja tarkkailuun. Hautala on poikkeus nykyvalokuvaajista sikäli, että hän kuvaa yhä filmille, mutta Punkari tarjoaa kuitenkin myös digikuvaajan näkökulman.


title: Excalibur (täsmennyssivu)

text: Excalibur on kuningas Arthurin tarunomainen miekka. Se voi viitata myös seuraaviin asioihin:


title: Pytonankeriaat

text: Pytonankeriaat (Heterenchelyidae) on ankeriaskaloihin kuuluva heimo. Heimon lajeja tavataan Atlantista ja Tyynestämerestä.


title: Pytonankeriaat

text: Pytonankeriaiden heimoon kuuluu kaksi sukua ja kahdeksan lajia. Lajeja ovat muun muassa karibianpytonankerias ("Pythonichthys sanguineus"), pienisilmäpytonankerias ("P. microphthalmus") ja pytonankerias ("P. macrurus"). Kooltaan heimon lajit ovat keskikokoisia kaloja ja suurimmat voivat saavuttaa noin metrin pituuden. Pytonankeriaat ovat pitkulaisia käärmemäisiä kaloja, joiden pyrstö on muuta ruumista huomattavasti pidempi. Selkäevä on matala ja yhtynyt pyrstö- ja peräevien kanssa. Rinta- ja vatsaeviä ei pytonankeriailla ole. Lajien silmät ovat pienet ja suu kookas. Pytonankeriaslajeilla ei ole kylkiviivaa eikä myöskään monille muille ankeriaskalaheimoille tyypillisiä aistijärjestelmän huokosia päässä tai muualla ruumiissa. Pytonankeriaat ovat suomuttomia ja väriltään vaaleita tai punertavia.


title: Pytonankeriaat

text: Suurin osa pytonankeriaslajeista elää Atlantin itäosissa Välimeri mukaan luettuna. Lisäksi niitä tavataan Karibianmereltä ja Tyynenmeren itäosista. Ne elävät trooppisissa ja matalissa vesissä. Pytonankeriaat elävät pää edellä kaivautuneena pohjaan, minkä vuoksi niiden elintavoista tiedetään vain hyvin vähän.


title: Bourem

text: Bourem on kaupunki ja Bouremin piirin hallinnollinen keskus Malin Gaon alueella. Se sijaitsee Nigerjoen varrella 95 kilometriä Gaosta luoteeseen. Asukkaita on 27 500 henkeä (vuonna 2009).


title: Bourem

text: Bouremin kaupunkikunta rajoittuu pohjoisessa Bouremin piirin Tarkintin ja idässä Taboyen kuntiin, etelässä Gaon piiriin ja Timbuktun alueeseen sekä lännessä Téméran kuntaan. Seutu kuuluu Saharan ja Sahelin siirtymävyöhykkeeseen.


title: Bourem

text: Kuntaan kuuluu 12 kylää ja 9 paimentolaisryhmää. Asukkaat ovat etupäässä songhaita, tuaregeja, bozoja ja bambaroita. Vallitseva uskonto on islam.


title: Bourem

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja durra. Kotieläimiä ovat vuohet, lampaat, naudat, aasit, kamelit, hevoset ja siipikarja. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa.


title: Bourem

text: Kunnassa on 14 alkeis- ja kolme yläkoulua, viisi keskikoulua ja koraanikoulu. Terveyspalveluihin kuuluu terveyskeskus ja neuvola.


title: Bourem

text: Nähtävyyksiin kuuluvat ranskalaisten rakentama linnoitus, Assagarian moskeija, Halissi Nadjén mausoleumi ja Taoussan kosket. Matkailupalveluja ei ole.


title: Tarkint

text: Tarkint on maalaiskunta ja sen keskuspaikka Gaon alueen Bouremin piirissä Malissa. Se sijaitsee Tilemsin laaksossa 89 kilometriä Bouremista koilliseen. Kunnassa on 19 100 asukasta (vuonna 2009).


title: Tarkint

text: Tarkintin kunnan pinta-ala on 23 000 neliökilometriä. Se rajoittuu pohjoisessa Kidalin alueeseen, idässä Gaon piiriin, etelässä Bouremin ja Taboyen sekä lännessä Temeran kuntiin. Seutu kuuluu Saharan ja Sahelin siirtymäalueeseen. Tilemsin laaksossa on suuri fosfaattiesiintymä.


title: Tarkint

text: Kunta käsittää 36 paimentolaisryhmää. Asukkaat ovat etupäässä arabeja, tuaregeja ja belloja. Lisäksi on muualta maasta siirtyneitä songhaita ja bambaroita. Vallitseva uskonto on islam.


title: Tarkint

text: Tarkintin kautta kulkee Gaosta Algerian rajalle johtava maantie. Seudun pääelinkeino on karjanhoito. Kotieläimiä ovat vuohet, lampaat, aasit, naudat ja kamelit. Lisäksi harjoitetaan maanviljelyä (durraa ja vihanneksia), kaupankäyntiä ja käsityöammatteja. Kuivuus on pakottanut osan väestöstä siirtymään kaupunkeihin ja naapurimaihin.


title: Tarkint

text: Kunnassa on kuusi alkeis- ja kaksi yläkoulua sekä koraanikouluja. Terveyspalveluihin kuuluu kaksi terveyskeskusta.


title: Pekka Punkari

text: Pekka Punkari (s. 24. maaliskuuta 1952) on suomalainen valokuvaaja ja Kamera-lehden entinen päätoimittaja. Hän toimii vapaana kirjoittajana ja kouluttajana. Hän on pitänyt myös useita valokuvanäyttelyjä.


title: Pekka Punkari

text: Punkari on valmistunut Taideteollisesta korkeakoulusta pääaineenaan valokuvaus. 1970- ja 1980-lukujen vaihteessa hän opiskeli lisäksi tieteellisteknistä kuvausta Helsingin yliopiston kuvalaitoksella. Hän on työskennellyt myös Suomen Valokuvataiteen Museossa, Satakunnan Kansa -sanomalehdessä ja Telelaitoksen AV-keskuksessa sekä opettanut valokuvausta aikuiskoulutuskeskuksissa.


title: Rousseaceae

text: Rousseaceae on kaksisirkkaisheimo lahkossa Asterales. Siihen kuuluu kaksi alaheimoa, neljä sukua ja 13 lajia, jotka kasvavat Mauritiuksella, Uudessa-Guineassa, Koillis-Australiassa ja Uudessa-Seelannissa.


title: Rousseaceae

text: Kasvien lehtilaidoissa on rauhashampaita. Yhdislehtinen emiö koostuu viidestä emilehdestä (heimon apomorfia) ja on enimmäkseen kehänpäällinen.


title: Rousseaceae

text: Alaheimossa on vain yksi laji, Mauritiuksella kasvava "Roussea simplex". Se on ainavihanta puuvartinen ja voi kasvaa pieneksi puuksi. Lehdet ovat kiehkuroissa, sahalaitaiset. Silmut ovat suomuisia. Kukat sijaitsevat yksittäin oksien päässä, ja niissä on kookas verhiö, joka säilyy myös hedelmässä. Heteet ovat pitkän nuolimaisia, kehänpäällinen sikiäin suippenee vähitellen tukevaksi ja hedelmäasteelle säilyväksi vartaloksi.


title: Rousseaceae

text: Alaheimon kasvit ovat puita, ja niitä on 12 lajia, jotka jakaantuvat kolmeen sukuun. Puut kasvavat Uudessa-Seelannissa, Itä-Australiassa ja Uudessa-Guineassa. Versoissa on voimakkaasti taipuneita solukarvoja. Kukinto on röyhymäinen, kukat pieniä, 4-6-lukuisia. Terälehdet kasvavat toisista erilleen yhdislehtisestä alusta. Sikiäin koostuu 3-6 yhteen kasvaneesta emilehdestä, vartalo on lyhyt tai harvoin puuttuu. Hedelmä on kuiva, marjamainen tai rakokota, ja sisältää paljon siemeniä.


title: Rousseaceae

text: Rousseaceae-heimon neljä sukua ovat:


title: Hara Takashi

text: Hara Takashi (, 9. helmikuuta 1856 – 4. marraskuuta 1921) oli japanilainen poliitikko ja maansa pääministeri vuosina 1918–1921.


title: Hara Takashi

text: Hara oli syntyisin yläluokkaisesta samuraisuvusta Moriokasta Honshun pohjoisosasta. Meiji-restauraatioon johtaneessa sisällissodassa Morioka pysytteli uskollisena häviölle jääneelle bakufulle. Hara opiskeli Tokiossa katolisten lähetystyöntekijöiden perustamassa ranskankielisessä koulussa ja kääntyi kristityksi. Pian sen jälkeen hän hylkäsi asemansa samuraita seuranneessa shizokuluokassa. Hän työskenteli toimittajana.


title: Hara Takashi

text: Vuonna 1900 Hara liittyi Itō Hirobumin vastikään perustamaan Seiyūkai-puolueeseen ja toimi ministerinä kahdessa Saionji Kinmochin hallituksessa. Kesäkuussa 1914 hän nousi Saionjin seuraajana puolueen johtoon. Vuoden 1918 riisimellakoiden johdettua Terauchi Masataken hallituksen eroon Hara päätyi pääministeriksi. Hänen puolueensa kärsi kuitenkin erinäisistä skandaaleista, ja 4. marraskuuta 1921 hallituksen toimiin pettynyt rautatieläinen, Nakaoka Kon'ichi, puukotti Haran kuoliaaksi Tokion rautatieasemalla. Hara oli Japanin ensimmäinen virassaan murhattu pääministeri.


title: Pentaphragmataceae

text: Pentaphragmataceae on kasviheimo, joka kuuluu lahkoon Asterales. Heimossa on vain yksi suku Pentaphragma, jonka 30 lajia kasvaa Kaakkois-Aasiasta Uuteen-Guineaan ulottuvalla alueella.


title: Pentaphragmataceae

text: "Pentaphragma"-lajit ova melko meheviä ruohoja, joiden varren tyvi on juurehtiva, ja joiden lehtiasento on kaksirivinen. Lehtilapa on epäsymmetrinen, tavallisesti sahalaitainen. Kukinto on viuhko (tavallisesti yksihaarainen kiemura), ja siinä on perättömät kukat, jotka ovat säteittäissymmetrisiä. Kukkapohjus on maljamainen hypanthium. Verholehdet ovat suhteellisen kookkaita ja huomiota herättäviä; kolme niistä on kahta muuta pienempiä. Terälehdet ovat enemmän tai vähemmän syväliuskaisia ja tavallisesti yhteenkasvaneita; niissä on reunasiivet. Heteet kiinnittyvät teriöön, ja ponnet avautuvat poispäin kukan keskustasta. Sikiäin on kehänalainen. Sikiäimen ja pohjusmaljan välissä on niitä yhdistäviä väliseiniä, joissa on mettä erittäviä koloja. Sikiäin muodostuu kahdesta tai kolmesta yhteen kasvaneesta emilehdestä. Vartalo on lyhyt ja luotti pallomainen. Hedelmä on marjamainen ja kehälehtien jäänteet ovat siinä jäljellä. Siemenet ovat vähäpätöisiä, ja niissä on tärkkelyspitoinen endospermi ja keskikokoinen tai lyhyt alkio. Kromosomiluku on n = 54-56.


title: Kolles & Heinz Union

text: Kolles & Heinz Union oli saksalainen pikkuformulatalli. Tallin perustivat Colin Kolles ja Werner Heinz. Talli kilpaili Formula 3 Euroseries-sarjassa vuonna 2009. Tallin historia jäi kuitenkin lyhyeksi tallin lopetettua toimintansa vuonna 2010.


title: Nikias Nikaialainen

text: Nikias Nikaialainen () oli antiikin kreikkalainen filosofien elämästä kirjoittanut elämäkertakirjailija, joka oli kotoisin Nikaiasta. Hänen elämästään ei tiedetä mitään; hän on saattanut elää joko ensimmäisellä vuosisadalla eaa. tai ensimmäisellä vuosisadalla jaa.


title: Nikias Nikaialainen

text: Athenaios viittaa toistuvasti Nikiaaseen. Hänen pääteoksensa vaikuttaa olleen "Filosofien perimysjärjestykset" (, "Diadokhai"), joka oli kreikkalaisten filosofikoulukuntien historia. Athenaios mainitsee Nikiaalta myös teoksen "Filosofeista" (, "Peri tōn filosofōn"). Lisäksi viitataan kolmanteen teokseen nimeltä "Arkadian historia" (, "Arkadika"), mutta epäselväksi jää, onko se tämän vai jonkun toisen Nikiaan kirjoittama.


title: Alseuosmiaceae

text: Alseuosmiaceae on kasviheimo, joka kuuluu koppisiemenisten lahkoon Asterales. Siinä on neljä sukua ja kymmenen lajia, joista viisi kuuluu sukuun "Alseuosmia". Heimo kasvaa Uudessa-Guineassa, Itä-Australiassa, Uudessa-Seelannissa ja Uudessa-Kaledoniassa.


title: Alseuosmiaceae

text: Heimon kasvit ovat enemmän tai vähemmän puuvartisia, ja niillä on kierteisasentoiset ja sahalaitaiset lehdet, joiden hangassa on solukarvatupsut. Kukat ovat tavallisesti viisilukuiset, toisinaan lukuisuus vaihtelee neljästä seitsemään. Tavallisesti pohjus ei ole maljamainen. Verholehdet ovat erillisiä, ja terälehtien reunoissa on tavallisesti siipimäiset liuskat; niiden laidat ovat ripsuisia tai repaleisia. Heteet ovat kasvaneet kiinni teriöön, joka on tavallisesti putkimainen. Kukissa on kehänalainen sikiäin, joka koostuu kahdesta tai kolmesta emilehdestä, sekä nektaario. Luotti on tuskin laajentunut. Siemenaiheita on vähintään kaksi kutakin emilehteä kohti. Hedelmä on marjamainen, tavallisesti verhiöllinen ja siinä on melko pieniä siemeniä.


title: Alseuosmiaceae

text: Suvut, jotka nykyään muodostavat heimon Alseuosmiaceae, on sijoitettu luokitteluissa milloin minnekin, mm. kuusamakasveihin (Caprifoliaceae), matarakasveihin (Rubiaceae), ruutakasveihin (Rutaceae) tai kanervakasveihin (Ericaceae). Takhtajanin luokittelussa (1997) heimo oli olemassa, mutta sijoitettuna lahkoon Hydrangeales.


title: Alseuosmiaceae

text: Heimoon kuuluvat suvut:


title: Iason Nysalainen

text: Iason Nysalainen (; ensimmäinen vuosisata eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Nysasta, Anatoliasta.


title: Iason Nysalainen

text: Iason oli Menekrateen poika ja äitinsä puolelta stoalaisen Poseidonioksen lapsenlapsi. Hän oli Poseidonioksen oppilas ja seurasi tätä stoalaisen koulun johdossa Rhodoksella. Näin hän on vaikuttanut ensimmäisen vuosisadan eaa. puolen välin jälkeen. "Suda" mainitsee neljä hänen kirjoittamaansa teosta:"Sudan" mukaan on kuitenkin epäselvää, oliko "Kreikan elämä" todella hänen kirjoittamansa; se mainitsee myös Iason Argoslaisen kirjoittaneen samannimisen neljä kirjaa käsittäneen teoksen.


title: Stratikles

text: Stratikles () oli antiikin kreikkalainen filosofi tai filosofian historioitsija, joka kirjoitti stoalaisen koulukunnan historiasta teoksen nimeltä "Stoalaisista". Teos kuuluu samaan lajityyppiin kuin ajan monet "Filosofien perimysjärjestykset" -nimiset teokset, paitsi että se keskittyi yhden koulukunnan historiaan. Muutoin Stratikleen elämästä tai ajoituksesta ei tiedetä paljoakaan.


title: Tilemsi (Gaon alue)

text: Tilemsi on maalaiskunta Gaon alueen Gaon piirissä Malissa. Se sijaitsee samannimisessä laaksossa 50 kilometriä Gaosta koilliseen. Kunnassa on 11 300 asukasta (vuonna 2009).


title: Tilemsi (Gaon alue)

text: Tilemsin kunta rajoittuu pohjoisessa Bouremin piirin Tarkintin kuntaan, idässä Kidalin alueen Anefifiin ja Ménakan piirin Alataan, etelässä Gaon piirin Anchawadiin sekä lännessä Soni Ali Berin ja Bouremin Taboyen kuntiin. Seutu kuuluu Sahelin alueeseen. Ilmasto on hyvin kuiva ja kuuma. Kasvillisuus koostuu etupäässä piikkipensaista ja ruohokasveista.


title: Tilemsi (Gaon alue)

text: Kunta käsittää 13 paimentolaisryhmää. Sen keskuspaikka on Tin-Aouker. Asukkaat ovat etupäässä tuaregeja ja arabeja. Vallitseva uskonto on islam.


title: Tilemsi (Gaon alue)

text: Seudun pääelinkeino on karjanhoito. Kotieläimiä ovat vuohet, lampaat, aasit, kamelit ja naudat. Lisäksi harjoitetaan pienimuotoista maanviljelyä (durraa ja lehmänpapua), kaupankäyntiä ja käsityöläisammatteja.


title: Tilemsi (Gaon alue)

text: Kunnassa on 13 alkeis- ja yksi yläkoulu. Terveyspalveluihin kuuluu yksi terveyskeskus.


title: Euro Neuro

text: Euro Neuro on laulaja Rambo Amadeuksen esittämä kappale. Kappale edusti Montenegroa vuoden 2012 Eurovision laulukilpailussa, mutta karsiutui pois semifinaalissa.


title: Boaz Myhill

text: Glyn Oliver Myhill (tunnetaan paremmin nimellä Boaz Myhill, s. 9. marraskuuta 1982, Modesto, Kalifornia, Yhdysvallat) on walesiläinen jalkapalloilija, pelipaikaltaan maalivahti. Hän pelaa tällä hetkellä Englannin mestaruussarjan Birmingham Cityssä, jossa on lainalla valioliigaseura West Bromwich Albionista.


title: Boaz Myhill

text: 12-vuotiaana Aston Villan junioreihin liittynyt Myhill teki seuran kanssa ensimmäisen ammattilaissopimuksensa vuonna 2000. Villa-aikanaan Myhill oli lainalla eri seuroissa viiteen otteeseen, muttei onnistunut murtautumaan seuran ykkösmiehistöön. 2003 hän siirtyi peliajan perässä Hull Cityyn, jossa pääsikin pian ykkösmaalivahdin rooliin. Myhillin liittyesä joukkueeseen, Hull pelasi Englannin kakkosliigassa, mutta jo kaudeksi 2008-2009 Hull onnistui nousemaan korkeimmalle sarjatasolle, Valioliigaan.


title: Boaz Myhill

text: Myhill siirtyi kesällä 2010 West Bromwich Albioniin puolentoista miljoonan punnan siirtosummalla. Kaudella 2011-2012 Myhill pelasi lainalla sarjatasoa alempana Birmingham Cityssä, jossa pääsi pelaamaan myös Eurooppa-liigan pelejä.


title: Boaz Myhill

text: Myhill edustaa maajoukkuetasolla Walesia, vaikka pelasi juniorimaaotteluita Englannin eri ikäluokissa. Myhill olisi voinut edustaa synnyinmaansa ansiosta myös Yhdysvaltoja, mutta päätti valita äitinsä kotimaan Walesin.


title: Boaz Myhill

text: Tällä hetkellä Myhill on pääasiassa maajoukkueen varamaalivahti, Wolverhamptonin veräjänvartijan Wayne Hennesseyn hoitaessa ykkösmaalivahdin roolin.


title: Rowley

text: Rowley on muun muassa seuraavien henkilöiden sukunimi:


title: Phellinaceae

text: Phellinaceae on koppisiemenisten Asterales-lahkoon kuuluva kasviheimo. Sen ainoa suku on Phelline, joka käsittää 12 Uuden-Kaledonian puulajia.


title: Phellinaceae

text: "Phelline"-lajit ovat puita, joiden lehtilavat ovat sahalaitaisia, harvoin ehytlaitaisia. Puut ovat kaksikotisia, emi- ja hedekasvit ovat eri yksilöitä. Yksineuvoiset kukat ovat pieniä, 4–6-lukuisia. Verhiö on tyveltään yhdislehtinen, teriö sen sijaan erilehtinen. Hedekukissa heteenpalhot ovat ponsia lyhyempiä, ja emiön surkastuma on jäljellä. Emikukissa puolestaan on joutoheteitä ja kehänpäällinen sikiäin, joka koostuu kahdesta viiteen yhteen kasvaneesta emilehdestä. Luotit ovat kookkaita ja liuskaisia sekä enemmän tai vähemmän vartalottomia. Yhdessä sikiäimessä on 2–5 siemenaihetta kärki-istukassa. Hedelmä on luumarja, jonka kivet ovat erillisiä toisistaan.


title: Phellinaceae

text: Heimon läheisin sukulainen on heimo Argophyllaceae. Heimot ovat toistensa rinnakkaishaaroja Asterales-lahkon evoluutiopuussa ja muodostavat yhteisen kladin. Sen ominaisuuksia ovat tietyt piirteet korkissa, siitepölyssä, emiön vartalossa ja siemenaiheissa. Aikaisemmin heimo on sijoitettu orjanlaakerikasveihin (Aquifoliaceae) tai omana heimonaan lahkoon Icacinales.


title: Sakari Mononen

text: Tuomo Sakari Mononen (27. heinäkuuta 1928 Korpiselkä – 7. kesäkuuta 1997 Espoo) oli suomalainen säveltäjä ja urkuri. Hän suoritti urkujensoittodiplomin Sibelius-Akatemiassa 1961 (opettajanaan Tauno Äikää) ja sävellysdiplomin 1962 (Nils-Eric Fougstedt ja Einar Englund). Samana vuonna hän aloitti Kuopion musiikkiopiston, myöhemmin Kuopion konservatorion lehtorina, vuodesta 1970 kirkkomusiikkiosaston johtajana ja vuodesta 1976 laitoksen varajohtajana sekä vuodesta 1981 apulaisrehtorina. Hän sai director musices -arvon 1967 ja kirkon sävellyspalkinnon 1980. Mononen jäi eläkkeelle 1991 ja muutti Espooseen.


title: Sakari Mononen

text: Vapaata atonaalista varhaisvaihetta Monosella seurasi dodekafoninen kausi, kluster- ja kenttätekniikka. Myös uusbarokkinen tyyli esiintyy monessa hänen teoksessaan. Lukuisat Monosen orkesteriteoksista kantaesitettiin Kuopion Musiikkiopiston ja konservatorion, Riistaveden ja Limingan musiikkileirien orkesterien konserteissa kapellimestari Pentti Sistosen johdolla. Sakari Mononen on jazzpianisti Tuomas Kaupin isoisä.


title: Lauri Teivainen

text: Lauri Jalmari Teivainen (10. elokuuta 1924 Jyväskylä – 27. tammikuuta 2018 Jyväskylä) oli suomalainen rehtori, kirjailija, keksijä ja puoluejohtaja. Koulutukseltaan hän oli kasvitieteen alalta väitellyt filosofian tohtori. Hänelle myönnettiin opetusneuvoksen arvonimi. Hänet valittiin Vihreät rp:n (myöhempi KIPU) puheenjohtajaksi vuonna 1988.


title: Lauri Teivainen

text: Lauri Teivaisella on kahdesta avioliitostaan yhteensä viisi lasta. Professori Teivo Teivainen on Lauri Teivaisen poika.


title: Lauri Teivainen

text: Lauri Teivaisen vanhemmat olivat Evert Teivainen ja Ida o.s. Riihinen, ja hänen lapsuudenkotinsa oli Jyväskylän Tourukadulla. Teivainen astui asepalvelukseen 16-vuotiaana jatkosodan kynnyksellä kesällä 1941. Hän valmistui ylioppilaaksi sota-aikana 1943 Jyväskylän yhteislyseosta.


title: Lauri Teivainen

text: Jatkosodan loppuvaiheessa Teivainen haavoittui. Hän kävi upseerikoulun syksyllä 1944 ja osallistui vielä Lapin sotaan, jonka kestäessä hänet kotiutettiin 5.2.1945.


title: Lauri Teivainen

text: Lauri Teivainen opiskeli Helsingin yliopistossa pääaineenaan kasvitiede, erityisesti kasviekologia ja kasvimaantiede. Toisen laudatur-arvosanan hän suoritti eläintieteessä. Teivainen valmistui filosofian kandidaatiksi 1948 sekä lisensiaatiksi ja tohtoriksi 1953. Väitöskirjansa aineiston hän hankki toimiessaan Metsäntutkimuslaitoksen tutkijana 1948–1952.


title: Lauri Teivainen

text: Vuosina 1952–1953 Teivainen toimi Juuan kunnallisen kokeilukeskikoulun johtajana. 1953 hänet valittiin rehtoriksi Pälkäneen yhteiskouluun, jossa hän toimi vuoteen 1963 asti. Teivaisen kausi oli Pälkäneen yhteiskoulun voimakkaan kehittämisen aikaa, johon sisältyivät koulurakennuksen laajentaminen, oppilasmäärän voimakas kasvattaminen ja lukusuunnitelmiin liittyvä kokeilutoiminta.


title: Lauri Teivainen

text: Pälkäneeltä Teivainen siirtyi Helsinkiin, missä hän toimi Suomalais-venäläisen koulun rehtorina 1963–1969. Tämän jälkeen hän toimi Vantaalla Myyrmäen yhteiskoulun rehtorina vuoteen 1975 asti, jolloin hän terveytensä heikennyttyä jäi eläkkeelle.


title: Lauri Teivainen

text: Eläkkeellä ollessaan Teivainen on kirjoittanut useita luontoa, elämänfilosofiaa, yhteiskuntaa ja historiaa käsitteleviä teoksia.


title: Lauri Teivainen

text: Teivainen oli Pälkäneen kunnanvaltuuston jäsen SDP:n edustajana 1957–1963 ja myös SDP:n kansanedustajaehdokkaana eduskuntavaaleissa 1958. Vuonna 1961 hän liittyi SDP:n vasemmisto-opposition perustamaan TPSL:ään. 1970-luvulla ja 1980-luvun alkupuoliskolla hän oli uudelleen SDP:n jäsen. Hänet valittiin Suomen vihreän liikkeen ekologisen siiven perustaman Vihreät rp:n ensimmäiseksi puheenjohtajaksi 1988, mutta hän kertoo muistelmissaan olleensa mukana Vihreä liitto rp:n toiminnassa jo samasta vuodesta lähtien.


title: Lauri Teivainen

text: Lauri Teivainen toimi 1980-luvulla Keksijäyhdistysten Keskusjärjestön (nykyinen Suomen Keksijäin Keskusliitto KEKE ry) puheenjohtajana ja Keksintöuutiset-lehden päätoimittajana. Hänet valittiin myös yhdeksi keksijöiden maailmanjärjestön IFIA:n varapresidenteistä. Teivaiselle itselleen on myönnetty yksi patentti, joka liittyy puunsuojaukseen.


title: Jaime Ruiz (1935)

text: Jaime Ruiz (s. 23. toukokuuta 1935 Ica) on perulainen entinen jalkapalloilija. Hän pelasi limalaisessa Club Universitario de Deportesissa. Ruiz osallistui maajoukkueen kanssa Rooman olympialaisiin 1960, joissa maa oli jaetulla yhdeksännellä sijalla ja Ruiz oli kentällä kahdessa ottelussa.


title: Jaime Ruiz

text: Jaime Ruiz on ainakin seuraavien henkilöiden nimi:


title: Kristoffer Nilsen

text: Kristoffer Nilsen (23. toukokuuta 1901 Kristiania – 6. syyskuuta 1975 Oslo) oli norjalainen nyrkkeilijä. Hän edusti seuratasolla Kristiania Atleklubia. Nilsen osallistui Pariisin olympialaisissa 1924 alle 61,2-kiloisten sarjaan, jossa hän hävisi ensimmäisen kierroksen ottelunsa ja putosi.


title: Yuko Otaka

text: Yuko Otaka (; s. 23. toukokuuta 1950) on japanilainen entinen ohjaskelkkailija.


title: Yuko Otaka

text: Otaka oli MM-kisoissa 1970 yksikössä kahdeksastoista, ja sijoittui samassa lajissa viidenneksi Sapporon olympialaisissa 1972. Hän oli yksikkökilpailun viidestoista vuoden 1973 MM-kilpailuissa.


title: URD Rennsport

text: URD Rennsport on saksalainen pikkuformulatalli. Tallin historia alkaa jo vuodesta 1969, kun Ernst Ungar perusti URD-yrityksen, joka valmisti moottoreita, osia ja ajoneuvoja eri urheilusarjojen luokkiin. Talli itsessään perustettiin vuonna 1972. Talli on kilpaillut historiansa aikana mm Saksan F3 ja Formula Ford-sarjoissa. Vuonna 2008 talli voitti ADAC Formel Masters-sarjan mestaruuden. Vuonna 2010 talli kilpaili ATS Formula 3 Cup-sarjassa voittaen yhden kilpailun. Vuonna 2012 talli kilpailee Formula 3 Euroseries-sarjassa.


title: Miroslav Dudekov

text: Miroslav Dudekov (; s. 23. toukokuuta 1955) on bulgarialainen entinen miekkailija. Hän osallistui Montréalin olympialaisissa 1976 säilän henkilökohtaiseen kilpailuun, jossa hän oli 21. Dudekov miekkaili myös joukkuekilpailussa, jossa Bulgaria sijoittui jaetulle yhdeksännelle tilalle.


title: Argophyllaceae

text: Argophyllaceae on Asterales-lahkoon kuuluva kasviheimo, jossa on kaksi sukua, 15-lajinen "Argophyllum" ja kuusilajinen korokiat ("Corokia"). Lajit kasvavat lounaisella Tyynenmeren alueella.


title: Argophyllaceae

text: Heimon kasvit ovat pensaita, joilla on ehytlaitaiset lehdet. Kukat ovat 4–5-lukuisia, harvemmin 6–8-lukuisia. Terälehdet ovat tyvestään kasvaneet yhteen ja niiden sisäpuolella on kieleke. Sikiäin on joskus 1-lehtinen tai useammin kahden tai kolmen (harvoin jopa viiden) yhteenkasvaneen emilehden muodostama ja yleensä kokonaan kehänalainen. Emiön luotti on pistemäinen, liuskainen tai pallomainen. Ainakin korokioilla kukassa on mesiäinen. Siemenaiheita on sikiäimessä useita. Hedelmä on kota suvussa "Argophyllum" ja luumarja suvussa "Corokia". Siemenen endospermi on hemiselluloosainen. Kromosomiluku n = 9.


title: Argophyllaceae

text: Cronquist (1981) vei heimon suvut epäyhtenäiseen herukkakasvien heimoon (Grossulariaceae), Takhtajan puolestaan yhdessä kanukkakasvien (Cornaceae) kanssa lahkoon Hydrangeales. Nykyään heimo luetaan Asterales-lahkoon, ja sen lähin sukulainen on Phellinaceae.


title: Život je sklopio krug

text: ”Život je sklopio krug” on Sabahudin Kurtin esittämä musiikkikappale, joka edusti Jugoslaviaa Eurovision laulukilpailussa 1964. Kappaleen on säveltänyt Srđan Matijević ja sanoittanut Stevan Raičković.


title: Život je sklopio krug

text: Kappale sijoittui Kööpenhaminassa järjestetyssä loppukilpailussa jaetulle viimeiselle sijalle yhdessä Saksan, Portugalin ja Sveitsin kanssa. Se on Jugoslavian ainoa edustuskappale, joka on jäänyt pisteittä.


title: Fulgence Rabemahafaly

text: Fulgence Rabemahafaly (s. 23. toukokuuta 1951 Miarinavaratra) on madagaskarilainen roomalaiskatolinen arkkipiispa. Hänet vihittiin papiksi Fianarantsoan arkkihiippakuntaan 14. elokuuta 1980 ja nimitettiin Ambositran hiippakunnan johtoon 3. kesäkuuta 1999. Piispaksi vihkiminen seurasi 31. lokakuuta. Pääkonsekraattorina toimi Philibert Randriambololona, jota avustivat Odon Marie Arsène Razanakolona ja Philippe Barbarin.


title: Fulgence Rabemahafaly

text: Rabemahafaly sai 1. lokakuuta 2002 nimityksen Fianarantsoan arkkipiispaksi.


title: José María Setién Alberro

text: José María Setién Alberro (19. maaliskuuta 1928 Hernani – 10. heinäkuuta 2018 San Sebastián) oli espanjalainen roomalaiskatolinen piispa. Hänet vihittiin papiksi San Sebastiánin hiippakuntaan 29. kesäkuuta 1951 ja nimitettiin sen vihkipiispaksi sekä Zama Minorin titulaaripiispaksi 18. syyskuuta 1972. Piispaksi vihkiminen seurasi 28. lokakuuta. Pääkonsekraattorina toimi Jacinto Argaya Goicoechea, jota avustivat Francisco Peralta y Ballabriga ja Antonio Añoveros Ataún.


title: José María Setién Alberro

text: Setién Alberro sai 16. helmikuuta 1979 nimityksen San Sebastiánin piispaksi, jona hän toimi, kunnes erosi tehtävistään hiippakuntansa johdossa 13. tammikuuta 2000. Hänet valittiin vuonna 2009 Baskimaan tiede-, taide- ja kirjallisuusakatemia Jakiunden jäseneksi.


title: Stylidiaceae

text: Stylidiaceae on Asterales-lahkoon kuuluva siemenkasviheimo. Sen kuusi tai uudemman ajattelun mukaan kolme sukua ja 245 lajia jakautuvat kahdeksi alaheimoksi. Heimon kasvit kasvavat erillisalueilla Kaakkois-Aasiasta Uuteen-Seelantiin ulottuvalla alueella ja Etelä-Amerikan eteläosissa. Suurin osa lajeista on australialaisia.


title: Stylidiaceae

text: "Stylidiaceae"-kasvit ovat tavallisesti lehtiruusukkeisia tai mätästäviä. Lehtilavan reunat ovat ehyitä, ja lehdet ovat ruodittomia. Heteitä on kaksi ja ponnet avautuvat poispäin kukan keskustasta. Kukassa on mesiäinen. Siemenessä on vähäpätöinen alkio, jolla on siemenvalkuaiseen tunkeutuvia imuelimiä eli haustorioita.


title: Stylidiaceae

text: Alaheimon kasvit ovat pienilehtisiä ja pienikokoisia mätästäviä patjakasveja. Kukat sijaitsevat yksittäin varren päässä ja ovat säteittäissymmetrisiä. Verhiö on erilehtinen ja verholehtien samoin kuin terälehtienkin määrä vaihtelee. Heteitä on kaksi tai kolme. Alaheimossa on vain yksi suku "Donatia", jonka kaksi lajia kasvavat Uudessa-Seelannissa, Tasmaniassa ja Etelä-Amerikan eteläosissa.


title: Stylidiaceae

text: Alaheimossa on viisi tai mahdollisesti vain kaksi sukua ja 240 lajia, joista valtaosa (220) kuuluu sukuun "Stylidium". Alaheimo on enimmäkseen australialainen, mutta lajeja on myös Sri Lankassa, Kaakkois-Aasiassa, Malaijien saaristossa, Uudessa-Seelannissa ja Etelä-Amerikan eteläkärjessä. Kasvit ovat ruohovartisia, joskus köynnöstäviä, tavallisesti patjakasveja. Niillä on hyvin luonteenomaiset vastakohtaiset kukat, joiden teriö on halkinainen. Kukan kaksi hedettä kiinnittyvät tavallisesti emiön vartaloon, ja koko rakenne on usein kosketusherkkä ja liikkuu pölyttäjän osuttua siihen. Tästä johtuu kasvien englanninkielinen nimi "trigger plants" 'liipaisinkasvit'.


title: Stylidiaceae

text: Stylidiaceae heimo kuuluu Asterales-lahkossa evoluutiopuun haaraan, jossa ovat myös raatekasvit (Menyanthaceae), siniviuhkakasvit (Goodeniaceae), Calyceraceae ja asteri- eli mykerökukkaiskasvit (Asteraceae). Kyseisessä kladissa esiintyy inuliini-tärkkelystä.


title: Stylidiaceae

text: Alaheimoja on pidetty toisinaan omina heimoinaan, ja vielä Angiosperm Phylogeny Group 2 ehdotti sitä vaihtoehtoisena menettelynä. Ne on kuitenkin järkevää yhdistää, kuten Angiosperm Phylogeny Group 3 tekikin.


title: Stylidiaceae

text: Heimoon kuuluvat seuraavat suvut, joista monia ollaan nykyään taipuvaisia yhdistämään:


title: Ranskan ympäriajo 2012

text: Ranskan ympäriajo 2012 oli 99. Ranskan ympäriajo. Kilpailu alkoi 30. kesäkuuta Liègen kaupungista Belgiasta ja päättyi 22. heinäkuuta Pariisin Champs-Élysées'lle. Belgian lisäksi ympäriajo poikkesi myös Sveitsin puolella. Kilpailureitin kokonaispituus oli 3 496,9 km.


title: Ranskan ympäriajo 2012

text: Team Skyn Bradley Wiggins voitti ensimmäisenä brittinä Ranskan ympäriajon kokonaiskilpailun. Hän kukisti toiseksi sijoittuneen maanmiehensä ja tallitoverinsa Chris Froomen kolmella minuutilla 21 sekunnilla, Vincenzo Nibali oli kolmas. Pistekilpailun voitti Peter Sagan, mäkikirikilpailun Thomas Voeckler, nuorten kilpailun Tejay van Garderen, joukkuekilpailun RadioShack-Nissan-Trek ja yritteliäimmän ajajan palkinnon Chris Anker Sørensen.


title: Ranskan ympäriajo 2012

text: Kilpailussa olivat mukana seuraavat joukkueet:


title: Ranskan ympäriajo 2012

text: Lähde: Cyclingnews


title: Ranskan ympäriajo 2012

text: Punaisella kehyksellä merkityt etapit päättyivät mäen tai vuoren päälle.


title: Juan María Uriarte Goiricelaya

text: Juan María Uriarte Goiricelaya (s. 7. kesäkuuta 1933 Fruiz) on espanjalainen roomalaiskatolinen piispa. Hänet vihittiin papiksi Bilbaon hiippakuntaan 28. heinäkuuta 1957 ja nimitettiin sen vihkipiispaksi sekä Marazanaen titulaaripiispaksi 17. syyskuuta 1976. Piispaksi vihkiminen seurasi 11. lokakuuta. Pääkonsekraattorina toimi Antonio Añoveros Ataún, jota vustivat José María Cirarda Lachiondo ja Luis María de Larrea y Legarreta.


title: Juan María Uriarte Goiricelaya

text: Uriarte Goiricelaya sai 17. lokakuuta 1991 nimityksen Zamoran ja 13. tammikuuta 2000 San Sebastiánin piispaksi. Hän jäi eläkkeelle 21. marraskuuta 2009.


title: Nets Finland

text: Nets Finland on osa tanskalaista maksukortti- ja maksuliikennealan yritystä Nets A/S:ää. Nets yksinkertaisti konsernirakennettaan sulauttamalla eri maissa toimivia juridisia yksiköitään Nets Denmark A/S:ään. Nets Finland Oy on ollut 13. joulukuuta 2017 alkaen Nets Denmark A/S, Suomen sivuliike. Nets A/S syntyi Pohjoismaiden maksujärjestelmiä ja korttipalveluja tarjoavien yhtiöiden fuusiossa vuonna 2010. Yhtiön pääkonttori on Tanskan Ballerupissa. Suomessa Nets toimittaa maksupääteratkaisuja maksamiseen.


title: Nets Finland

text: Suomessa Nets Finland Oy on toiminut vuodesta 1999. Aiemmin Nets Finland Oy toimi Suomessa nimellä Manison Maksujärjestelmät. Syksyllä 2012 Nets A/S osti Luottokunnan koko osakekannan ja siitä tuli Suomessa alan suurin toimija. Luottokunnan nimeksi muuttui Nets. Yhtiössä oli vuonna 2016 2 400 työntekijää.


title: Bill Clement

text: William "Bill" H. Clement (s. 20. joulukuuta 1950 Buckingham, Quebec, Kanada) on uransa päättänyt yhdysvaltalainen jääkiekkoilija sekä kaksinkertainen Stanley Cup-voittaja.


title: Bill Clement

text: Philadelphia Flyers varasi Clementin NHL:ään . Hän edusti yksitoista kautta kestäneellä NHL-urallaan Philadelphian ohella Washington Capitalsia, Atlanta Flamesia sekä Calgary Flamesia, voittaen NHL:n Stanley Cup-mestaruuden kahdesti pelatessaan Flyersissa. Hän pelasi ammattilaisurallaan yhteensä 719 NHL:n runkosarjaottelua tehopistein 148+208=356. Hänet valittiin myös vuosina 1976 ja 1978 un


title: Bill Clement

text: Ammattilaisuransa jälkeen Clement on toiminut kommentaattorina lukuisissa televisioiduissa jääkiekko-otteluissa, ja lainannut äänensä myös lukuisiin EA Sportsin NHL-pelisarjan osiin.


title: Bill Clement

text: Clementin ura alkoi junioriliiga Ontario Hockey Leaguen Ottawa 67's:ssä, jossa hän pelasi yhteensä kolme kautta. Viimeisellä juniorikaudellaan Ottawassa Clement takoi 54 ottelussa tehopisteet 19+36=55, joten hyvin sujuneen kauden jälkeen Philadelphia Flyers varasi hänet NHL:ään toisella kierroksella varausnumerolla 18.


title: Bill Clement

text: NHL-kaukaloihin tähdännyt Clement ei kuitenkaan murtautunut heti Philadelphian kokoonpanoon, vaan joutui hakemaan aluksi vauhtia Quebec Acesista, joka oli Philadelphian AHL-liigan farmiseura. Quebecissä Clementin taitoja sulavana kahden suunnan hyökkääjänä alettiin arvostaa. Seuraavaksi kaudeksi hän siirtyi Philadelphian joukkueeseen 49 ottelun ajaksi, ja pelasi Flyersin uudessa AHL-farmiseurassa, Richmond Robinsissa 26 ottelua. Kausi kaudelta Clement paransi peliään, ja lopulta oli mukana juhlimassa Stanley Cup-mestaruutta perättäisinä vuosina 1974 ja 1975.


title: Bill Clement

text:
Ennen seuraavaa kautta Philadelphia kauppasi Clementin Washington Capitalsiin vaihdossa ensimmäisen kierroksen avausvaraukseen, joka tulisi kyseisenä vuonna olemaan Mel Bridgman. Clement sai Capitalsissa kuitenkin vastuuta, ja hänet valittiin seuran kapteeniksi. 46 runkosarjaottelun jälkeen Clementin matka jatkui kuitenkin jälleen uuteen seuraan, tällä kertaa Atlanta Flamesiin vaihdossa Gerry Meehaniin. Atlantan joukkuemenestys ei ollut parhaalla mahdollisella tasolla, mutta Clement pelasi seurassa kenties NHL-uransa parhaimmat vuodet: hänet valittiin tuolloin kahdesti un, ja kaudella 1977-78 hän takoi NHL-uransa yhden kauden piste-ennätyksen tehtailemalla runkosarjassa tehopisteet 20+30=50. Tosin kaudella 1975-76 Clement teki yhteensä 54 tehopistettä, mutta kahdessa eri seurassa.
Atlanta Flamesin kaikkien aikojen pistetilastoissa Clement on sijalla kahdeksan, sillä hän on Atlantassa pelaamissaan 297 ottelussa nakuttanut tehopisteet 69+107=176.


title: Bill Clement

text: Atlanta muutti lopulta Kanadan puolelle Calgaryyn, jossa Clementin NHL-ura päättyi kahden Calgary Flamesissa vietetyn kauden jälkeen.


title: Dag Wirén

text: Dag Ivar Wirén (18. lokakuuta 1905 Striberg [nyk. Nora] – 19. huhtikuuta 1986 Danderyd) oli ruotsalainen säveltäjä. Wirén tuli ylioppilaaksi Örebrosta vuonna 1924, opiskeli Tukholman musiikkikorkeakoulussa vuosina 1926–1931 ja suoritti urkurintutkinnon vuonna 1929. Hän jatkoi opintojaan Pariisissa vuosina 1931–1934.


title: Dag Wirén

text: Wirén toimi Ruotsin säveltäjäliiton varapuheenjohtajana yli viisitoista vuotta (1947–1963) ja hoiti muitakin luottamustehtäviä. 1930–1940-luvulla hän toimi myös musiikkiarvostelijana. Hänet valittiin Ruotsin kuninkaallisen musiikkiakatemian jäseneksi vuonna 1946.


title: Dag Wirén

text: Wirénin varhaistuotanoa leimasi pastoraalisuus ja eleganttius. Hänen läpimurtoteoksensa oli "Serenadi" jousiorkesterille (1937). Hänen musiikissaan voidaan havaita ranskalaisen 1900-luvun modernismin sekä pohjoismaisen perinteen – eritoten Carl Nielsenin ja Jean Sibeliuksen – vaikutusta. Wirén rakentaa teostensa suurmuodot ekonomisesti näennäisen pienistä motiiveista, ja hänen sävellystapaansa on luonnehdittu "metamorfoositekniikaksi". 1940-luvulla Wirén alkoi tehdä erilaisia muotokokeiluja mm. Sibeliuksen innoittamana. 1950-luvun tuotantoa luonnehtii likimain monotemaattinen sävellystekniikka.


title: Dag Wirén

text: Wirénin sävellystuotantoon kuuluu mm. viisi sinfoniaa, sinfonietta, "Serenadi", pieni sarja, neljä konserttoa, viisi jousikvartettoa sekä näyttämö- ja elokuvamusiikkia.


title: Dag Wirén

text: Dag Wirénin puoliso oli irlantilainen sellisti Noel o.s. Franks vuodesta 1934. Heille syntyi tytär Annika (1947).


title: Ace of Spades (videopeli)

text: Ace of Spades on "Minecraft"-tyyppinen ensimmäisen persoonan ammuntapeli. Ace of Spadesin uusimmassa versiossa, joka julkaistiin 2. lokakuuta 2013, tuli Battle Builder mode, eli vapaasti suomennettuna Taistelunrakentajamoodi, jolla pelaajat voivat rakentaa omat taistelukenttänsä ennen taistelemista.


title: Ace of Spades (videopeli)

text: Pelissä on aina kaksi joukkuetta: Sininen ja Vihreä.


title: Ace of Spades (videopeli)

text: "Ace of Spadesissa" on käytössä palikat (joilla voi rakentaa), lapioita ja hakku (jolla voi kaivaa ja hakata),kranaatit ja aseita. Asevaihtoehdot riippuvat siitä minkä sotilasluokan (eng. class) valitsee. Sotilasluokkia on neljä: commando jolla on sinko, kranaatteja ja minigun, marksman jolla on tarkkuuskivääri ja pistooli sekä miinoja, rocketeer jolla on konekivääri, maahan asetettava automaattinen tykki ja selässä rakettireppu, sekä miner jolla on haulikko, porakanuuna ja tavallista tehokkaammat kaivamisvälineet.


title: Ace of Spades (videopeli)

text: CTF eli Capture the Flag (arkikielellä lipunryöstö) on pelin yleisin pelimuoto. Siinä kummallakin joukkueella oma salkku ("intel") ja tukikohta. Pelaajien pitää käydä ”varastamassa” vihollisen ”alueelta” vihollisten salkku ja viedä omaan tukikohtaan jolloin joukkue saa pisteen. Peli voi olla ”loppu” esimerkiksi 15 joukkueen pisteestä. Kun jompikumpi joukkue saa 15 pistettä peli loppuu ja useasti myös taso vaihtuu.


title: Ace of Spades (videopeli)

text: TDM eli Team Deathmatch pelimuodossa pisteitä saa vain vastapuolen tappamisesta eikä siihen liity lipunryöstöä.


title: Ace of Spades (videopeli)

text: Zombie! pelimuodossa sinisen joukkueen jäsenet ovat zombeja, ja vihreän joukkueen jäsenet Humaneja, eli ihmisiä. Peli eroaa TDM:ästä siinä, että Zombiet ei voi käyttää asetta eikä kranaattia ja jos zombie tappaa vihreän pelaajan hänkin muuttu zombiksi ja menee sinisten puolelle.


title: Ace of Spades (videopeli)

text: Classic CTF eli Classic Capture the Flag on vanhan Ace of Spadesin lipunryöstö tila. Pelimuoto on aika samallainen kun normaali CTF, mutta pelaajilla on vain yksi hahmo ja kolme asetta. Pelissä on vanhan Ace of Spades pelin asioita esim. kaivaminen on vähän muutettua.


title: Ace of Spades (videopeli)

text: "Ace of Spades" Betaan voi ladata helposti uusia skinejä, eli tekstuureja. Peli lataa osan tekstuureistaan PNG-kansiosta, joka sijaitsee "Ace of Spadesin" juurihakemistossa. Esimerkiksi kaikki tähtäinkuvat, ja muut pienemmät grafiikat sijaitsevat PNG-kansiossa. Skinit ja pelimekaniikat taas ovat KV6-kansiossa. Esimerkiksi jos haluamme ladata lapiolle uuden tekstuurin, Lataamme netistä uuden KV6-tiedoston, jolla korvaamme jo ennestään olevan Spade.kv6-tiedoston. Sen jälkeen lapio on se, mikä on määrittetty Spade.kv6-tiedostossa. Myös pelin oma config.ini löytyy juurihakemistosta. Asetustiedostosta pystyy muuttamaan pelin resoluutiota, omaa pelinimeä yms. Oletuksena pelin juurihakemisto löytyy: C:/Ace of Spades tai C:/Program Files/Ace of Spades.


title: Crottin de Chavignol

text: Crottin de Chavignol on ranskalainen vuohenmaidosta valmistettava pehmeä juusto. Se on kotoisin Loirejoen laaksossa sijaitsevan Chavignolin kylän tienoilta. Sana "crottin" tarkoitti alun perin pientä öljylamppua, jonka pyöreästä muodosta juusto sai vuonna 1829 nimensä.


title: Crottin de Chavignol

text: Crottin de Chavignol -kiekko on pieni ja pyöreä, ja sitä myydään pakkaamattomana. Juustomassa on valkoista ja kiinteää, ja sitä ympäröi luonnonhomekerros. Juusto valmistetaan vuohenmaidosta ja herasta, laitetaan "faisselles"-muotteihin, kuivatetaan ja kypsytetään vähintään kymmenen päivää.


title: Crottin de Chavignol

text: Tyypillisen vuohenjuuston makuinen Crottin de Chavignol -juusto maistuu syksyllä voimakkaammalta kuin kesällä. Sen rasvapitoisuus on 45 prosenttia kuiva-aineesta. Se sopii muun muassa marinoitavaksi, grillattavaksi tai valkoviinin kanssa nautittavaksi.


title: Fourme d’Ambert

text: Fourme d’Ambert on ranskalainen lehmänmaidosta valmistettava puolikova juusto, jonka sisäosassa on sinihomekasvusto. Sitä valmistetaan Auvergnessa Loiren ja Puy-de-Dômen departementeissa sekä viidessä Cantalin kantonissa. Fourme d’Ambert on hyvin vanha juusto, ja sen uskotaan syntyneen jo ennen roomalaisten saapumista alueelle.


title: Fourme d’Ambert

text: Fourme d’Ambert -lieriö on noin 20 cm korkea ja 13 cm läpimitaltaan. Pinta on okrankeltainen ja harmaa juustomassa sinisten homesuonien raidoittamaa. Kun lehmänmaito on kuumennettu ja juoksetettu, juustomassaa hämmennetään ja se kaadetaan muotteihin. Jalohomekasvusto ja suola lisätään, ja juustoon puhkaistaan reikiä homeen kasvun edistämiseksi. Juusto kypsyy vähintään 28 vuorokautta.


title: Fourme d’Ambert

text: Fourme d’Ambert -juustolla on pähkinäinen aromi, ja se on suhteellisen mietoa. Sen rasvapitoisuus on 50 % kuiva-aineesta. Fourme sopii muun muassa salaatteihin, kohokkaisiin ja ohukaisiin, ja sitä voi nauttia esimerkiksi punaviinin kanssa.


title: Livarot

text: Livarot on ranskalainen lehmänmaidosta valmistettava pehmeä ja pestykuorinen juusto. Se on kotoisin Pays d'Augesta, Normandiasta. Livarot'lla on EU:n suojattu alkuperänimitys, ja sitä saa valmistaa vain Calvadoksen ja Ornen departementeissa.


title: Livarot

text: Livarot-lieriön reunassa on viisi tunnusomaista raitaa, jotka tehdään nykyisin paperista. Nauhojen tarkoitus on pitää juusto muodossa kypsymisen aikana. Lieriö on noin 5 cm korkea ja 7–12 cm läpimitaltaan. Livarot kypsyy vähintään kuukauden ajan, jolloin juustoja käännellään ja huuhdellaan kolme kertaa viikossa.


title: Livarot

text: Livarot'n rasvapitoisuus on 40 % kuiva-aineesta. Sen maku on karvas, hapahko ja mausteinen, ja se sopii jälkiruokajuustoksi tai juustotarjottimelle.


title: Munster (juusto)

text: Munster, myös géromé, on ranskalainen lehmänmaidosta valmistettava pehmeä ja pestykuorinen juusto. Se on kotoisin Vosgesin departementista koillisesta Ranskasta, missä munkit kehittivät sen jo ensimmäisellä vuosituhannella jälkeen ajanlaskun alun. Munsterilla on EU:n suojattu alkuperänimitys.


title: Munster (juusto)

text: Munster-kiekko voi olla läpimitaltaan 7–19 cm ja painaa 120 grammasta 1,5 kilogrammaan. Juustomassa on kermaista. Munsteria kypsytetään isoissa kiekoissa vähintään 21 päivää ja pienissä vähintään 14 päivää, minä aikana sitä käännellään ja huuhdellaan joka toinen päivä.


title: Munster (juusto)

text: Munsterilla on mausteisen suolainen maku. Sen rasvapitoisuus on 45 prosenttia kuiva-aineesta. Munster sopii nautittavaksi esimerkiksi leivän tai perunan kanssa tai omeletissa. Juomaksi sen kanssa sopii valkoviini.


title: Eurovision laulukilpailu 2013

text: Eurovision laulukilpailu 2013 oli järjestyksessään 58. Eurovision laulukilpailu. Kilpailu järjestettiin Malmössa, Ruotsissa, koska Ruotsin edustaja Loreen voitti kappaleellaan ”Euphoria”.


title: Eurovision laulukilpailu 2013

text: Tämä on viides kerta, kun Ruotsi isännöi kilpailua, viimeksi Ruotsi toimi isäntänä vuonna . SVT valitsi Malmö Arenan kilpailun areenaksi harkittuaan muita Ruotsin areenoita. Ensimmäistä kertaa sitten vuoden 1995 kilpailun juontajana toimi vain yksi henkilö, Petra Mede. Kilpailuun osallistui kaikkiaan 39 maata; palasi yhden välivuoden jälkeen. , , ja ilmoittivat vetäytyvänsä. Kilpailun design rakennettiin teeman "We are one" () avulla - korostaen kaikkien osallistuvien maiden tasavertaisuutta kulttuuri-eroista huolimatta. Verrattuna edellisvuosien Euroviisuihin, kilpailussa keskityttiin artisteihin ja heidän maihinsa, sen sijaan että olisi markkinoitu Ruotsia. Edellisvuosista poiketen "postikorttivideot" esittelivät artistia ja hänen jokapäiväistä elämäänsä maan sijasta. Viimeksi artistit nähtiin postikorteissa vuonna 2003.


title: Eurovision laulukilpailu 2013

text: Kilpailun voitti Tanskan edustaja Emmelie de Forest kappaleellaan "Only Teardrops". Kappale sai 281 pistettä, toiseksi tulleeseen Azerbaidžaniin eroa oli 47 pistettä. Tanska voitti myös edellisellä kerralla Ruotsin isännöidessä kilpailua vuonna 2000. Ukraina tuli kolmanneksi ja Norja neljänneksi. Suoraan finaaliin päässeistä maista vain Italia pääsi top 10:een, tullen seitsemänneksi. Alankomaat pääsi pitkästä aikaa finaaliin tullen yhdeksänneksi, viimeksi se oli mukana finaalissa vuonna 2004.


title: Eurovision laulukilpailu 2013

text: Ensimmäistä kertaa kahteenkymmeneen vuoteen yksikään entisistä ei päässyt finaaliin. Suomen antamat pisteet ilmoitti finaalissa laulaja Kristiina Wheeler.


title: Eurovision laulukilpailu 2013

text: SVT tiedotti 8. heinäkuuta 2012, että Malmössä sijaitseva Malmö Arena on valittu vuoden 2013 kilpailun areenaksi. Tämä on viides kerta, kun Ruotsi ja toinen kerta, kun Malmö isännöi Eurovision laulukilpailua. Aikaisemmat Ruotsissa järjestetyt kilpailut olivat vuosina , , ja . Näistä kilpailu järjestettiin Malmössä vuonna .


title: Eurovision laulukilpailu 2013

text: Ruotsin voitettua vuoden 2012 kilpailun SVT:n toimitusjohtaja Eva Hamilton kertoi tiedotusvälineille, että vuoden 2013 kilpailun tapahtumapaikaksi on harkinnassa joko Tukholma, Göteborg tai Malmö. Kun kisat edellisen kerran järjestettiin Ruotsissa, käytössä oli Globen-areena. Vuonna 2013 se oli kuitenkin varattu jääkiekon MM-kilpailulle, eikä sitä voitu käyttää Eurovision laulukilpailun järjestämiseen valittuina päivinä.


title: Eurovision laulukilpailu 2013

text: Expressen-lehden mukaan yksi mahdollisuus olisi ollut järjestää kilpailu kolmessa eri paikassa – semifinaalit Göteborgissa ja Malmössa ja finaali Tukholmassa. SVT kuitenkin hylkäsi tämän mahdollisuuden, sillä televisioväen, katsojien ja osallistujien siirtäminen paikkojen välillä olisi tuottanut ongelmia. Tämän vuoksi tiedotettiin, että koko tapahtuma järjestetään vain yhdessä kaupungissa.


title: Eurovision laulukilpailu 2013

text: Kesäkuun 20. päivänä 2012 tiedotettiin, että kilpailua ei voida järjestää Göteborgissa, koska siellä on Göteborg Horse Show -hevoskilpailu huhtikuun loppupuolella. Lisäksi oli epävarmuutta hotellihuoneiden saatavuudesta, koska alueella järjestetään samaan aikaan muitakin tapahtumia.


title: Eurovision laulukilpailu 2013

text: SVT oli kertonut, että kilpailun areena oli edellisiin vuosiin verrattuna pienempi, koska yleisön kokemaa elämystä haluttiin parantaa. Tämän takia areenaksi valittiin Malmö Arena. Eurovision laulukilpailun vastaava tuottaja Martin Österdahl Malmössä kertoi Ruotsin lehdistölle, että hän ei pitänyt siitä, että Eurovision laulukilpailuja oli järjestetty isoilla areenoilla viime vuosina. Hänen mielestään isompi areena ei tehnyt Euroviisuja paremmaksi. Hän ja SVT haluavat, että Eurovision laulukilpailu vuonna 2013 on persoonallisempi. He myös halusivat tuoda "Eurovision-kokemuksen uudelle tasolle". SVT ja Österdahl huomauttavat myös EBUn toiveesta, että Eurovision laulukilpailua pienennettäisiin vuonna 2013, koska rahalliset kulut ovat jo niin suuria. SVT kuitenkin suoritti itsenäisesti vuoden 2013 kilpailua koskevat päätökset.


title: Eurovision laulukilpailu 2013

text: Seuraavat kaupungit olivat ehdolla, ja ne olivat alustavasti varanneet hotellihuoneita ja areenoita Eurovision laulukilpailua varten. kerrottiin, että Malmö Arena on valittu kilpailupaikaksi.


title: Eurovision laulukilpailu 2013

text: Malmö Arena on Ruotsin neljänneksi suurin sisäareena Tukholmassa sijaitsevien Friends Arenan, Tele2 Arenan ja Globenin jälkeen.


title: Eurovision laulukilpailu 2013

text: Puhelin- ja raatiäänten tuloksiin tehtiin muutoksia vuoden 2013 säännöissä. Jokaisen jäsenen kunkin maan raadista täytyi arvioida kaikki kappaleet, oman maansa kappaletta lukuun ottamatta. Jokaisen jäsenen äänestystulokset yhdistettiin maaraadin tuloksiin, ja näin saatiin sijoittuminen viimeisestä ensimmäiseen. Samoin myös puhelin- ja tekstiviestiäänet käsiteltiin kokonaisena sijoituksena, ottaen huomioon kaikki sijat pelkän kymmenen kärjen sijasta. Raatien tulokset yhdistettiin puhelinäänestyksen tuloksiin. Kappale, joka sijoittui parhaiten, sai 12 pistettä ja huonoiten sijoittunut yhden pisteen.


title: Eurovision laulukilpailu 2013

text: Kilpailun viralliset yhteistyökumppanit olivat ruotsalainen teleoperaattori TeliaSonera ja saksalainen kosmetiikkayritys Schwarzkopf. Lisäksi meikkiyhtiö IsaDora, päivittäistavaraketju ICA ja Tetra Pak olivat kilpailun yhteistyökumppaneita.


title: Eurovision laulukilpailu 2013

text: Sarah Dawn Finer esitteli molemmissa semifinaaleissa sekä finaalissa Ruotsia Lynda Woodruff -hahmona. "Lynda" kertoi Ruotsin äänet viime vuoden kilpailussa Bakussa. 28. huhtikuuta tiedotettiin, että jalkapalloilija Zlatan Ibrahimović tulisi olemaan osa finaalin avajaisnumeroa. Hän toivotti vieraat tervetulleeksi kotikaupunkiinsa Malmöön etukäteen nauhoitetun videoviestin muodossa. Ruotsin vuoden edustaja Eric Saade toimi lämpiön isäntänä finaalissa.


title: Eurovision laulukilpailu 2013

text: Maiden jakaminen semifinaaleihin järjestettiin 17. tammikuuta 2013 Malmö City Hallilla. Koska Malmö on maantieteellisesti lähellä sekä Tanskaa että Norjaa, ne päätettiin sijoittaa eri semifinaaleihin, jotta molemmista maista tuleville vierailijoille riittäisi lippuja. EBU suoritti arvonnan, jonka seurauksena Tanska esiintyi ensimmäisessä semifinaalissa ja Norja toisessa semifinaalissa. Israel pyysi saada esiintyä toisessa semifinaalissa, sillä sen kansallispäivä olisi ollut päällekkäin ensimmäisen semifinaalin kanssa. Edellisvuosien tapaan jäljelle jääneet maat automaattisia finaalimaita (Ranska, Saksa, Italia, Espanja, Ruotsi ja Iso-Britannia) lukuun ottamatta jaettiin lisäjännityksen luomiseksi edellisten yhdeksän vuoden äänestystapojensa mukaisesti ryhmiin.


title: Eurovision laulukilpailu 2013

text:
Ryhmiinjaon suoritti puhelinäänestyskumppani Digame seuraavasti:
Aiemmista vuosista poiketen esiintymisjärjestystä ei määritetty arpomalla, vaan sen päättivät ohjelman tuottajat. Uuden käytännön tavoitteena on tehdä kilpailusta jännittävämpi ja varmistaa, että kaikilla kilpailijoilla on tasavertainen esiintymismahdollisuus eivätkä liian samankaltaiset esitykset jätä toisiaan varjoonsa. Päätös sai aikaan vaihtelevia reaktioita fanien ja televisioyhtiöiden keskuudessa.


title: Eurovision laulukilpailu 2013

text: Esiintymisjärjestys julkaistiin 28. maaliskuuta 2013. Finaalin esiintymisjärjestys määritettiin 17. toukokuuta 2013.


title: Eurovision laulukilpailu 2013

text: Kilpailun visuaalisesta ulkoasusta vastasi göteborgilaistaustainen yritys Happy F&B. Yritys paljasti 17. tammikuuta 2013 vuoden 2013 kilpailun designin sekä tunnuslauseen ”We Are One” (). 19. helmikuuta 2013 SVT vahvisti, että edellisvuosista poiketen ”postikorttivideot” tulevat sisältämään artistiesittelyn kappale-esittelyn sijaan. Tämän tarkoituksena oli antaa katsojalle persoonallinen kuvaus artistista. Perinteisesti postikortit ovat sisältäneet kuvaa isäntäkaupungista tai -maasta, mutta tänä vuonna asia muuttuu.


title: Eurovision laulukilpailu 2013

text: 11. heinäkuuta 2012 ruotsalaisen tuotantoryhmän ja ohjelman tuottaja Christer Björkman kehotti, etteivät fanit ostaisi lippuja, jotka ovat jo nyt liikkeellä, vaan odottaisivat lipunmyynnin alkua virallisilta Eurovision-lipunmyyntikanavilta. Björkman sanoi, että kuluu vielä kauan aikaa ennen kuin viralliset liput julkaistaan, sillä istumapaikka- ja lavasuunnitelmat ovat vielä kesken. Björkman myös vakuutti, että majoitusvaihtoehtoja tulee olemaan riittävästi Malmöön kilpailun vuoksi matkustaville ihmisille ja että organisaatio on varannut suuren määrän hotellihuoneita muun muassa eri maiden delegaatioille. Osa näistä saatetaan myöhemmin luovuttaa yleisesti varattavaksi. SVT tiedotti virallisesta lipunmyynnin aloituksesta 21. marraskuuta.


title: Eurovision laulukilpailu 2013

text: 17. lokakuuta 2012 kilpailun vastaava tuottaja Martin Österdahl kertoi ruotsalaiselle Dagens Nyheter -lehdelle, että SVT suunnittelee vuoden 2013 kilpailussa olevan vain yksi juontaja, toisin kuin edellisten vuosien kilpailuissa, joissa jokaisessa on ollut jopa kolme eri juontajaa. Vain yhtä juontajaa käytettiin viimeksi vuonna , jolloin ohjelman juonsi Mary Kennedy. 28. tammikuuta ilmoitettiin, että kisan juontaa yksin Petra Mede.


title: Eurovision laulukilpailu 2013

text: Ennen kilpailun finaalia liettualainen media ilmoitti, että YouTubessa leviää video, jossa vaikuttaa siltä, että Azerbaidžan yrittää lahjoa Liettuaa antamaan puhelinääniä. Liettua antoikin Azerbaidžanille enimmäismäärän, 12 pistettä. Opiskelijat sanoivat, että heitä lähestyneet miehet tarjosivat 20 euroa saman ehdokkaan äänestämisestä useaan kertaan. Heidän tavoitteensa oli muodostaa 10 hengen ryhmiä äänestämään Azerbaidžania. Kyseisille henkilöille annettiin SIM-kortteja, joiden avulla he voisivat äänestää enimmäismäärän kertoja 15 minuutin sisällä. Videossa käydyn vuoropuhelun mukaan samanlaista aktiviteettiä oli käynnissä yhteensä 15:ssä maassa, muun muassa Latviassa, Virossa, Valkovenäjällä, Ukrainassa, Kroatiassa ja Sveitsissä.


title: Eurovision laulukilpailu 2013

text: Vastauksena EBU:n virallisella verkkosivustolla eurovision.tv:ssä julkaistiin uutisartikkeli, jossa lainattiin vastaavaa johtajaa Jon Ola Sandia, ja hänen mukaansa tulos oli "reilu ja läpinäkyvä". Hän ilmoitti "Katsomme tätä tapausta, mutta mitään ei ole vielä vahvistettu näiden videoiden suhteen ja niiden yhteyksistä Azerbaidžanin delegaatioon." Hän lisäsi, että vuodesta 1998 saakka, kun hän aloitti tehtävässään kilpailussa, "joka vuosi on ollut huhuja äänestysväärinkäytöksiin liittyviä epäilyjä."


title: Eurovision laulukilpailu 2013

text: Epäselvyyksien olemassaolo vahvistettiin tammikuussa 2014, mutta syyllisiä ei ole saatu selville. Jatkossa kuitenkin asianomaisen maan televisioyhtiö on vastuussa ettei väärinkäytöksiä tapahdu, ja seurauksena on kolmen vuoden osallistumiskielto, mikäli sellaista paljastuu.


title: Eurovision laulukilpailu 2013

text: Suomen kappaleen, "Marry Me:n", esitys aiheutti kiistaa joissakin kilpailua esittävissä sosiaalisesti konservatiivisissa maissa. Esityksessä naislaulaja Krista Siegfrids suuteli yhtä naispuolisista taustalaulajistaan, mikä nimettiin laajalti tiedotusvälineissä Eurovision laulukilpailun ensimmäiseksi "lesbosuudelmaksi". Turkkilaiset ja kreikkalaiset tiedotusvälineet reagoivat negatiivisesti Siegfridsin esitykseen. Turkin Euroviisujen toimittaja TRT, joka oli aiemmin vetäytynyt vuoden 2013 kilpailusta, tiedotti, että he lähettäisivät kilpailun tästä huolimatta, mutta päätös pyörrettiin viime hetkellä, eikä kilpailua näytetty. Useat tiedotusvälineet yhdistivät päätökseen suudelmaan Suomen esityksessä, vaikka TRT ilmoitti, että syy oli kilpailun pienet katsojaluvut.


title: Eurovision laulukilpailu 2013

text: 21. joulukuuta 2012 vahvistettiin, että Eurovision laulukilpailuun 2013 osallistuu 39 maata. (jota edusti kilpailussa edellisen kerran Emmy kappaleellaan Boom Boom vuonna ) vahvisti, että se on palaamassa kilpailuun vuoden tauon jälkeen.


title: Eurovision laulukilpailu 2013

text: Valentina Monetta edusti San Marinoa, nyt toista kertaa peräkkäin. Bulgarialaiset Elitsa Todorova ja Stojan Jankulov palasivat duona, viimeksi he esiintyivät Helsingissä. Nevena Božović edusti ryhmässä Moje 3, ja hän oli ensimmäinen Eurovision laulukilpailussa kilpaileva, joka on kilpaillut aiemmin Lasten Eurovision laulukilpailussa, jossa hän tuli kolmanneksi vuonna 2007. Bledar Sejko, joka edusti oli kitaristina Albanian esityksessä vuonna . Gor Sujyan, joka edusti , oli taustalaulajana Armenian esityksessä vuonna . edustanut Aliona Moon oli taustalaulajana Moldovan esityksessä vuonna . Lisäksi Pasha Parfeny, joka edusti Moldovaa vuonna 2012, on Moldovan kappaleen säveltäjä. taustalaulajat olivat osa Soul Militia -ryhmää, joka voitti kilpailun vuonna yhdessä Dave Bentonin ja Tanel Padarin kanssa.


title: Eurovision laulukilpailu 2013

text: Tässä semifinaalissa äänestivät , ja . 10 kappaletta jatkoi finaaliin.


title: Eurovision laulukilpailu 2013

text: Tässä semifinaalissa äänestivät , ja . 10 kappaletta jatkoi finaaliin.OGAE () on kansainvälinen Eurovision laulukilpailujen faniklubi. Järjestö sai alkunsa Suomesta vuonna 1984. Järjestö järjestää vuosittain neljä ei-kaupallista kilpailua (Song Contest, Second Chance Contest, Video Contest ja Home Composed Song Contest). OGAE Song Contestin voittajiin kuuluu muun muassa englantilainen näyttelijä Kate Winslet. OGAE Second Chance Contest on taas kansallisissa euroviisukarsinnoissa kisanneiden, fanien valitsemien suosikkilaulujen välinen kilpailu, Suomi on voittanut sen kerran Anna Erikssonin kappaleella ”Oot voimani mun” vuonna 2000. Ruotsi on voittanut kyseisen kisan peräti 13 kertaa.


title: Eurovision laulukilpailu 2013

text: OGAE-faniklubien kesken on perinne, että 39:n klubin jäsenet saavat äänestää suosikkejaan kilpailussa. Alla äänten top 5, kun kaikki äänet on laskettu.


title: Eurovision laulukilpailu 2013

text: Suomessa semifinaalit ja finaali lähetettiin televisiossa Yle TV2:lla ja Yle HD:lla sekä radiossa Yle Radio Suomessa ja Yle Radio Vegassa. Televisiossa oli mahdollista valita suomenkielinen selostus, josta vastasivat Aino Töllinen ja Juuso Mäkilähde, ruotsinkielinen selostus, josta vastasivat Eva Frantz ja Johan Lindroos, tai poistaa kokonaan selostus käytöstä. Radiossa Yle Radio Suomessa selostus oli suomeksi, josta vastasivat Sanna Kojo ja Jorma Hietamäki, ja Yle Radio Vegassa ruotsiksi, josta vastasivat Eva Frantz ja Johan Lindroos. TV- ja radiolähetystä oli mahdollista seurata myös Yle Areenassa.


title: Eurovision laulukilpailu 2013

text: Suomessa ensimmäistä semifinaalia katsoi keskimäärin 227 000 henkilöä, toista 554 000 henkilöä ja finaalia 1 128 000 henkilöä.


title: Jailbreak (iOS)

text: iOS Jailbreak on keino sallia kolmannen osapuolen ohjelmistojen ajon Applen iOS -käyttöjärjestelmässä. Jailbreakatut laitteet sallivat allekirjoittamattomien ohjelmistojen ajon. Tämä mahdollistaa myös järjestelmän muuntelemisen, eli niin sanottujen "tweak"ien asentamisen. Jailbreikin teon jälkeen laitteeseen yleensä asentuu Cydia. Cydialla hallitaan näitä "epävirallisia" sovelluksia.


title: Jailbreak (iOS)

text: Cydia on Jay Freeman aka "Saurik":in tekemä sovellus, jolla voidaan hallita sovelluksia ja tweakeja. Cydia toimii selainpohjaisesti, mutta Jailbreakin ansiosta sillä pystytään ajamaan erilaisia koodeja.


title: Jailbreak (iOS)

text: Tämä mahdollistaa erilaisien teemojen ja tweakien lataamisen ja asentamisen. Tweakeillä voi esimerkiksi nopeuttaa käyttöjärjestelmän animaatioita.


title: José Diéguez Reboredo

text: José Diéguez Reboredo (s. 25. huhtikuuta 1934) on espanjalainen roomalaiskatolinen piispa. Hänet vihittiin papiksi 13. elokuuta 1961 ja nimitettiin Osma-Sorian hiippakunnan johtoon 1. syyskuuta 1984. Piispaksi vihkiminen seurasi 28. lokakuuta. Pääkonsekraattorina toimi Antonio Innocenti, jota avustivat Angel Suquía Goicoechea ja Teodoro Cardenal Fernández.


title: José Diéguez Reboredo

text: Diéguez Reboredo sai 15. toukokuuta 1987 nimityksen Orensen ja 7. kesäkuuta 1996 Tui-Vigon piispaksi. Hän jäi eläkkeelle 28. tammikuuta 2010.


title: Camilo Lorenzo Iglesias

text: Camilo Lorenzo Iglesias (s. 7. elokuuta 1940) on espanjalainen roomalaiskatolinen piispa. Hänet vihittiin papiksi 23. joulukuuta 1966 ja nimitettiin Astorgan hiippakunnan johtoon 14. kesäkuuta 1995. Piispaksi vihkiminen seurasi 30. heinäkuuta. Pääkonsekraattorina toimi Mario Tagliaferri, jota avustivat Gabino Díaz Merchán ja José Diéguez Reboredo.


title: Danny Richmond

text: Daniel Richmond (s. 1. syyskuuta 1984 Chicago, Illinois, Yhdysvallat) on yhdysvaltalainen jääkiekkopuolustaja, joka pelaa DEL-joukkue Adler Mannheimissa. Hän on aiemmin pelannut yhteensä 49 NHL-ottelua keräten kolme syöttöpistettä ja 75 jäähyminuuttia.


title: Danny Richmond

text: Richmond pelasi kauden 2001–2002 USHL-joukkue Chicago Steelissä isänsä Steven valmennuksessa ja voitti tehoilla 8+45=53 koko liigan puolustajien pistepörssin. Hän jakoi pelipaikastaan huolimatta myös koko USHL:n syöttöpörssin voiton Sioux Falls Stampeden Thomas Vanekin ja Sioux City Musketeersin Brad Zancanaron kanssa. Richmond oli myös Steelin paras pistemies Nick Andersonin kanssa. Hän voitti joukkueen sisäisen piste- ja syöttöpörssin myös kevään 2002 pudotuspeleissä neljällä syöttöpisteellään. Richmond valittiin kauden päätteeksi USHL:n parhaaksi tulokkaaksi, ensimmäiseen tähdistökentälliseen ja tulokkaiden tähdistökentälliseen. Kaudeksi 2002–2003 hän siirtyi Michiganin yliopistojoukkueeseen, jossa Richmond voitti CCHA:n mestaruuden ja valittiin sarjan tulokkaiden tähdistökentälliseen.


title: Danny Richmond

text: Carolina Hurricanes varasi Richmondin toisen varauspäivän ensimmäisenä varauksensa sekä toisen kierroksen 31. pelaajana . Hän siirtyi vain yhden Michiganin yliopistossa vietetyn vuoden jälkeen kaudeksi 2003–2004 OHL-joukkue London Knightsiin. Richmond teki syyskuussa 2004 kolmivuotisen tulokassopimuksen Hurricanesin kanssa. Hän pelasi kauden 2004–2005 kokonaan sen farmijoukkue Lowell Lock Monstersissa, AHL:ssä osaksi takia. Kaudella 2005–2006 Richmond debytoi NHL:ssä. Hän pelasi syyskaudella Hurricanesin organisaatiossa lähinnä vielä farmissa. Sen NHL-joukkueessa Richmond pelasi kymmenen ottelua tehden yhden syöttöpisteen. Tammikuussa 2006 hän ja vuoden neljännen kierroksen varausvuoro kaupattiin Chicago Blackhawksiin vaihdossa Anton Babtšukiin ja neljännen kierroksen varausvuoroon kesälle . Richmond pelasi loppukaudella Blackhawksissa kymmenen NHL-ottelua ilman tehopisteitä ja vietti sen lähinnä farmin puolella.


title: Danny Richmond

text: Kaudella 2006–2007 Richmond pelasi Blackhawksissa 22 NHL-ottelua tehden kaksi syöttöpistettä, mutta pelasi kauden suurimmaksi osaksi farmissa. Kaudeksi 2007–2008 sen farmijoukkueeksi vaihtui Rockford IceHogs. Richmond pelasi kauden aikana seitsemän NHL-ottelua ilman tehopisteitä. Heinäkuussa 2008 hänet kaupattiin Pittsburgh Penguinsiin vaihdossa Tim Brentiin. Richmond pelasi siellä koko aikansa farmijoukkue Wilkes-Barre/Scranton Penguinsissa, kunnes hänet kaupattiin siirtotakarajalla, maaliskuussa 2009 St. Louis Bluesiin vaihdossa Andy Wozniewskiin. Richmond pelasi loppukauden 2008–2009 sen farmijoukkue Peoria Rivermenissa. Hän teki Bluesin kanssa vuoden mittaisen jatkosopimuksen heinäkuussa 2009.


title: Danny Richmond

text: Richmond pelasi kautta 2009–2010 AHL:ää Peoria Rivermenissä, kunnes siirtotakarajalla, maaliskuussa 2010 hänet kaupattiin Hannu Toivosen kanssa takaisin Chicago Blackhawksin organisaatioon, josta St. Louis Blues sai vaihdossa Joe Fallonin. Richmond pelasi loppukauden AHL-joukkue Rockford IceHogsissa. Kaudeksi 2010–2011 hän siirtyi vapaana agenttina Toronto Maple Leafsin organisaatioon. Kokonaan farmijoukkue Toronto Marliesissa vietetyn kauden jälkeen hän siirtyi kaudeksi 2011–2012 Washington Capitalsin organisaatioon. Richmond pelasi kauttaan farmijoukkue Hershey Bearsissa, kunnes hänet kaupattiin helmikuussa 2012 Colorado Avalancheen vaihdossa Mike Carmaniin. Richmond pelasi loppukauden AHL:ää Lake Erie Monstersissa.


title: Danny Richmond

text: Kaudeksi 2012–2013 Richmond siirtyi ensimmäistä kertaa Eurooppaan ja teki vuoden mittaisen sopimuksen SM-liigajoukkue Pelicansin kanssa. Hän oli joukkueen tehokkain puolustaja tehtyään 39 runkosarjaottelussa tehot 4+14=18, kunnes Richmond siirtyi tammikuussa 2013 loppukauden kattaneella sopimuksella Itävallan Erste Bank Eishockey Ligassa pelaavaan EC Salzburgiin. Kaudeksi 2013–2014 hän siirtyi vuoden mittaisella sopimuksella Saksan DEL-liigan [EHC München]]iin. Eriksson oli tehoilla 7+28=35 joukkueen kolmanneksi paras pistemies Darren Haydarin kanssa ja hän sijoittui DEL:n puolustajien pistepörssissä toiseksi edellään vain Nürnberg Ice Tigersin Fredrik Eriksson. Kaudeksi 2014–2015 Richmond siirtyi kaksivuotisella sopimuksella Adler Mannheimin riveihin. Hän oli joukkueen tehokkain puolustaja tehoilla 7+26=33, joilla Richmond jakoi DEL:n puolustajien pistepörssin neljännen sijan Grizzly Adams Wolfsburgin Jeff Likensin kanssa. Hän voitti myös Mannheimin sisäisen tehotilaston lukemalla +21.


title: Danny Richmond

text: Richmond pelasi alle 20-vuotiaiden MM-kilpailuissa vuonna 2004, jolloin hän voitti maailmanmestaruuden.


title: Danny Richmond

text: Richmond on toisen polven NHL-pelaaja, sillä hänen isänsä Steve pelasi omalla urallaan yli 150 NHL-ottelua. Steve toimii tällä hetkellä Washington Capitalsin pelaajien kehitysjohtajana. Hän valmensi poikaansa Dannya Chicago Steelissä. Richmondilla on myös kaksoissisko Jenny.


title: Ossau-Iraty

text: Ossau-Iraty on ranskalainen lampaanmaidosta valmistettava puolikova juusto. Sen kotiseutua ovat Béarnin alue ja Baskimaa läntisillä Pyreneiden vuorilla, ja nimensä se on saanut sikäläisistä Ossaun ja Iratyn laaksoista.


title: Ossau-Iraty

text: Ossau-Iraty-kiekko on litteä, noin 26 cm halkaisijaltaan ja painaa 2–3 kilogrammaa. Juustoa kypsytetään vähintään kolme kuukautta viileässä.


title: Ossau-Iraty

text: Ossau-Iratyn rasvapitoisuus on 50 % kuiva-aineesta. Sen maussa on pähkinää, ja se sopii etenkin kuorruttamiseen, kohokkaisiin ja keittoihin. Paikalliset paimenet ja maanviljelijät nauttivat sitä perinteisesti lounaakseen. Ossau-Iraty voi säilyä jääkaapissa hyvänä pitkäänkin.


title: Ossau-Iraty

text: Brittiläinen "The Guild of Fine Food" valitsi 10 kuukautta kypsytetyn Ossau-Iratyn vuonna 2011 juustojen maailmanmestariksi.


title: Picodon

text: Picodon on ranskalainen vuohenmaidosta valmistettava pehmeä juusto. Sen kotiseutua ovat Ardèchen departementti ja Drômen vuoristo Kaakkois-Ranskassa. Picodonilla on EU:n suojattu alkuperänimitys, ja sitä saa valmistaa vain eteläisen Rhônen alueella.


title: Picodon

text: Picodon-juusto on litteä 1,5–3 senttimetriä paksu levy, jota peittää homekerros. Se myydään pakkaamattomana. Valmistuksessa vuohenmaito hapatetaan renniinillä ja sitä kypsytetään vähintään 12 päivää. Jos picodonia kypsytetään yli kuukausi, sitä huuhdotaan suolavedellä ja hierotaan viinillä tai brandylla.


title: Picodon

text: Picodonin rasvapitoisuus on 45 % kuiva-aineesta. Sen maku on mieto, hiukan suolainen ja pähkinäinen. Picodon sopii jälkiruokajuustoksi, grillattavaksi tai salaatteihin, ja sitä on tapana usein nauttia myös brunssilla. Juomaksi sen kanssa sopii rhônelainen punaviini tai roseeviini.


title: Charlie Nicholas

text: Charles "Charlie" Nicholas (s. 30. joulukuuta 1961, Glasgow) on skotlantilainen entinen ammattilaisjalkapalloilija, pelipaikaltaan hyökkääjä. Aktiiviurallaan hän pelasi Celticissä, Arsenalissa, Aberdeenissä sekä Clydessä. Skotlannin maajoukkueessa Nicholas pelasi urallaan 20 ottelua.


title: Charlie Nicholas

text: Nykyään Nicholas toimii asiantuntijana Sky Sports -televisiokanavan Soccer Saturday -ohjelmassa yhdessä Matt Le Tissierin, Paul Mersonin ja Phil Thompsonin kanssa.


title: Ma-con Motorsport

text: Ma-con Motorsport on saksalainen pikkuformulatalli. Talli perustettiin vuonna 2006. Vuonna 2010 talli voitti ADAC Formel Masters-sarjan mestaruuden. Vuonna 2012 talli kilpailee Formula 3 Euroseries-sarjassa ja saksan F3-sarjassa.


title: Kim So-yeon

text: Kim So-yeon ("김소연", s. 2. marraskuuta 1980 Soul, Korean tasavalta) on eteläkorealainen näyttelijä. Hän on esiintynyt pääosin televisiosarjoissa, kuten "All About Eve", "Gourmet" ja "Iris". So-yeonilla on ollut myös muutamia rooleja elokuvissa, kuten "Che-inji", "Seitsemän miekkaa" ja "Russian Coffee".


title: Sotíris Nínis

text: Sotíris Nínis (, s. 3. huhtikuuta 1990 Himara, Albania) on kreikkalainen jalkapalloilija, pelipaikaltaan hyökkäävä keskikenttäpelaaja tai oikea laituri. Nínis edustaa syksystä 2012 lähtien Serie A:ssa pelaavaa Parmaa.


title: Škoda Rapid (2012)

text: Škoda Rapid on Škodan vuodesta 2012 lähtien valmistama alemman keskiluokan automalli, joka korvasi Octavian tämän noustessa luokkaa ylemmäs. Rapidin lähes identtinen sisarmalli on SEAT Toledo. Mallin seuraajaksi esiteltiin vuoden 2018 lopulla Škoda Scala.


title: Škoda Rapid (2012)

text: Vuoden 2012 Euro NCAP -kolaritestistä Rapid sai tulokseksi täydet viisi tähteä.


title: Škoda Rapid (2012)

text:
Rapid esiteltiin Pariisin autonäyttelyssä syksyllä 2012. Sen muotoilututkielma MissionL oli ollut näytteillä vuotta aikaisemmin Frankfurtissa. Rapid oli ensimmäinen Škoda-malli, jossa näkyi merkin uusi muotoilukieli. Pystyperäinen Rapid Spaceback esiteltiin syksyllä 2013 Frankfurtin autonäyttelyssä, eikä sisarmalli SEAT Toledosta ole tarjolla vastaavaa korimallia.
Keväällä 2017 Rapid koki pienen kasvojenkohotuksen, jossa se sai muun muassa uudelleenmuotoillun etupuskurin sumuvaloineen sekä pieniä uudistuksia sisätiloissa. Uusi saatavilla oleva varuste on xenon-valot myös kaukovaloissa, joiden yhteydessä on kaukovaloavustin. Moottoriosastolla kolmisylinterinen 1,0-litrainen (95/110 hv) TSI-bensiinimoottori korvasi aiemman nelisylinterisen 1,2-litraisen.


title: Fleur Pellerin

text: Fleur Pellerin (s. 29. elokuuta 1973 Soul, Korean tasavalta) on ranskalainen poliitikko ja elokuusta 2014 alkaen kulttuuriministerinä Manuel Vallsin johtamassa sosialistipuolueen hallituksessa. Huhtikuuhun 2014 saakka hän oli kahden vuoden ajan Ayraultin hallituksessa hallituksen pk-yrityksistä, innovaatiosta ja digitaloudesta vastaava ministeri tuotannon elpymisen ministeriössä.


title: Fleur Pellerin

text: Pellerin on adoptoitu puolivuotiaana lapsena Koreasta. Hän on suorittanut kauppatieteiden ja valtiotieteiden maisterintutkinnot.


title: Neil Strauss

text: Neil Strauss on yhdysvaltalainen journalisti ja kirjailija. Strauss kirjoittaa Rolling Stone -lehteen ja The New York Timesiin ja on julkaissut useita tunnettuja rock-artisteja käsitteleviä artikkeleita ja kirjoja. Hänen kirjallisesta tuotannostaan tunnetaan parhaiten kirja "Pelimies, alaston totuus pokaajien veljeskunnasta" ("The Game: Penetrating the Secret Society of Pickup Artists"), jossa hän kuvaa kokemuksiaan ”pokaajien” yhteisössä.


title: Islands of Adventure

text: Universal's Islands of Adventure on huvipuisto Orlandossa Yhdysvalloissa. Huvipuisto koostuu osista, joita ovat muun muassa Toon Lagoon, Jurassic Park, Seuss Landing, Marvel Superhero Island, The Lost Continent ja The Wizarding World of Harry Potter.


title: New Yorker (yritys)

text: New Yorker on saksalainen nuorisomuotiketju. Yritys on perustettu vuonna 1971 ja sillä on yli 900 myymälää yli 30 maassa.


title: New Yorker (yritys)

text: Suomessa ketju avasi ensimmäisen myymälänsä Hyvinkään Willaan lokakuussa 2012. Yrityksellä on myymälät myös Espoon Sellossa, Helsingin Itiksessä, Lempäälän Ideaparkissa, Kuopion Matkus Shopping Centerissä, Porin Kauppakeskus Puuvillassa, Vantaan Kauppakeskus Jumbossa, Raision Kauppakeskus Myllyssä, Tampereen Kauppakeskus Ratinassa, Jyväskylässä kauppakeskus Jyväskeskuksessa ja Turussa kauppakeskus Hansakorttelissa. Yhtiö avaa syksyllä 2018 liikkeitä myös Lappeenrantaan kauppakeskus IsoKristiinaan, Vaasaan HS Centeriin ja Helsinkiin uuteen kauppakeskus Rediin.


title: New Yorker (yritys)

text: Kauppa käyttää merkkejä: Amisu, FBsisters, Smog, FSBN.


New Yorker (yritys)


title: Giant Bomb

text: Giant Bomb on yhdysvaltalainen videopelien arvostelusivusto ja wiki, jonka loivat GameSpotin editoijat Jeff Gerstmann ja Ryan Davis. Sivuston blogi avattiin 6. maaliskuuta 2008 ja koko nettisivusto avattiin 21. heinäkuuta 2008. Giant Bombin pääkonttori sijaitsi ensin Sausalitossa, Kaliforniassa, mutta sen paikka vaihtui 26. kesäkuuta 2011 San Franciscoon.


title: Giant Bomb

text: Giant Bombin uutiset kirjoittavat uutistuottaja Klepek ja kirjoittaja Navarro. Tuotetut artikkelit eivät ole rajoitettuja yleisissä peliuutisissa, ne sisältävät tutkittavia journalistisia osia videopeliteollisuudesta, kuten Team Bondin ympärillä pyörivästä kiistasta ja sen työharjoitteluista. Uudet Klepekin tekemät pääkirjoitukset ja haastattelut pelietiikoista, kokemuksista ja vaikutuksista sisältävät huomionarvoisen tarinan yhdestä ihmisestä, joka kertoi yksityiskohtaisesti Aspergerin oireyhtymän vaikutuksista ja siitä että kuinka hänen videopelien pelaamisaika eroaa keskivertopelaajasta. Heinäkuussa 2011 julkaistu ”Game Trekkingin” konseptista (world-travel-influenced game reaction) kertova artikkeli sisälsi haastattelun Johan Magnusonin, yrityksen perustajan kanssa ja tietoa hänen tutkielmapelistään, ”The Killeristä”. The Killer sijoittui hänen Kambodžan matkaan sekä hänen havaintoihinsa demokraattisesta kamputseasta Punakhmerihallinnon alla, jota johti Pol Pot yli 30 vuotta sitten. Vuoden 2011 "Evo Championship" -sarjan Rising Star-palkinnon voittoa seuraten, 8-vuotias Noah Solis loi 48 hahmoa "" -peliin, Klepek haastatteli Solisia ja hänen isäänsä Moises Solisia, joka yllättyi yhtiön videopeleistä.


title: Giant Bomb

text: Videopelit Giant Bombilla on arvosteltu viiden tähden skaalalla, jossa viisi tähteä on korkein arvosana ja yksi puolestaan matalin. Videopeliarvostelut otettiin ensimmäistä kertaa käyttöön Giant Bombilla 20. kesäkuuta 2008, kun se arvosteli PlayStation 3:lle julkaistun "in". Metacritic on tiedottanut Giant Bombin tehneen yhteensä yli 700 arvostelua, joista yli 405 on ollut positiivisia, yli 201 ristiriitaisia ja yli 100 negatiivisia. Noista arvosteluista 29 prosenttia on korkeampia, 3 prosenttia sama ja 68 prosenttia on alempia kuin Metacriticin antamat keskiarvosanat. Samanaikaisesta GameSpotilla työskentelystä Davis on tiedottanut että arvostelut eivät ole otettu kokonaisuudessaan Giant Bombilta.


title: Giant Bomb

text: Giant Bombin videot tuottaa Caravella ja Drew Scanlon. Videot on isännöity YouTubesta ja ovat upotettuja nettisivuun. Videot ovat saatavilla myös vapaana kanavana digitaalisessa mediatoistolaitteessa, Rokussa.


title: Leopoldo José Brenes Solórzano

text: Leopoldo José Brenes Solórzano (s. 7. maaliskuuta 1949 Ticuantepe) on nicaragualainen roomalaiskatolinen arkkipiispa. Hänet vihki papiksi Managuan arkkihiippakuntaan Miguel Obando Bravo 16. elokuuta 1974. Hänet nimitettiin sen vihkipiispaksi ja Maturban titulaaripiispaksi 13. helmikuuta 1988, ja piispaksi vihkiminen seurasi 19. maaliskuuta. Pääkonsekraattorina toimi Obando Bravo, jota avustivat Paolo Giglio ja Arturo Rivera Damas.


title: Leopoldo José Brenes Solórzano

text: Brenes Solórzano sai 2. marraskuuta 1991 nimityksen Matagalpan piispaksi ja 1. huhtikuuta 2005 Managuan arkkipiispaksi.


title: Tony Buzan

text: Anthony ”Tony” Peter Buzan (s. 2. kesäkuuta 1942) on englantilainen kirjailija ja opetuskonsultti. Hänet tunnetaan erityisesti miellekartan kehittämisestä ja popularisoimisesta. Hän perusti vuonna 1991 muistiurheilun maailmanmestaruuskilpailut.


title: Luciano Narsingh

text: Luciano Narsingh (s. 13. syyskuuta 1990 Amsterdam, Alankomaat) on alankomaalainen jalkapalloilija, pelipaikaltaan laituri tai hyökkäävä keskikenttäpelaaja. Hän edustaa Eredivisiessä pelaavaa Heerenveeniä vuoteen 2013 asti ulottuvalla sopimuksella.


title: Luciano Narsingh

text: Narsingh edusti junioritasolla Zeeburgiaa, AZ Alkmaaria, Ajaxia ja Heerenveeniä. Ammattilaisuransa hän aloitti Heerenveenissä vuonna 2008.


title: Luciano Narsingh

text: Alankomaiden maajoukkueen valmentaja Bert van Marwijk valitsi Narsinghin alustavaan joukkueeseensa 2012 EM-kilpailuihin.


title: Luciano Narsingh

text: Myös Narsinghin isoveli Furdjel on ammattilaisjalkapalloilija.


title: Luis Quinteiro Fiuza

text: Luis Quinteiro Fiuza (s. 26. kesäkuuta 1947 Vila de Cruces) on espanjalainen roomalaiskatolinen piispa. Hänet vihittiin papiksi Santiago de Compostelan arkkihiippakuntaan 27. kesäkuuta 1971 ja nimitettiin sen vihkipiispaksi sekä Fuerteventuran titulaaripiispaksi 23. huhtikuuta 1999. Piispaksi vihkiminen seurasi 19. kesäkuuta. Pääkonsekraattorina toimi Julián Barrio Barrio, jota avustivat Antonio María Rouco Varela ja Angel Suquía Goicoechea.


title: Luis Quinteiro Fiuza

text: Quinteiro Fiuza sai 3. elokuuta 2002 nimityksen Orensen ja 28. tammikuuta 2010 Tui-Vigon piispaksi. Hänet asetettiin jälkimmäiseen virkaan 24. huhtikuuta 2010.


title: Kruunumeduusat

text: Kruunumeduusat ("Coronatae") on meduusoiden luokan lahko. Siihen kuuluu noin 30 lajia, joista useimmat ovat punertavia syvän meren lajeja.


title: Kruunumeduusat

text: Kruunumeduusojen polyypit ovat hyvin pieniä, muutamasta millimetristä kahteen senttiin. Ne tunnistetaan pintarakenteensa perusteella. Niistä irtoaa ephyra-toukkia, jotka kehittyvät aikuisiksi meduusoiksi.


title: Kruunumeduusat

text: Aikuisen meduusan rungossa on kaarenmuotoinen ura. Sen ulkopuolella runkokellossa on säteittäin paksumpia kohtia. Pyyntilonkerot ovat kiinnittyneet runkokellon reunan syvennyksiin. Meduusalla on vain yksi suuaukko, ja sen vatsaontelossa on neljä väliseinää.


title: Kruunumeduusat

text: Kruunumeduusoiden polyypit elävät kiinnittyneinä pohjamateriaaliin, koralliin, simpukankuoreen tai muuhun kiinteään pintaan. Jotkut lajit elävät sienieläinten joukossa. Niitä on löydetty jopa seitsemän kilometrin syvyydestä. Lahkoon kuuluu kuitenkin myös lajeja, joissa elää symbioottisia zooksantelli-leviä, jotka voivat elää vain valoisissa pintakerroksissa. Kolme lajia elää matalassa vedessä meriveden täyttämissä luolissa.


title: Pouligny Saint-Pierre

text: Pouligny Saint-Pierre on ranskalainen vuohenmaidosta valmistettava pehmeä juusto. Se on kotoisin Indren ja Loiren departementeista.


title: Pouligny Saint-Pierre

text: Pouligny Saint-Pierre on muodoltaan pyramidi. Sen korkeus on 12,5 senttimetriä, ja se painaa neljänneskilon. Juuston kypsymisaika on vähintään kaksi mutta yleensä vähintään neljä viikkoa.


title: Pouligny Saint-Pierre

text: Pouligny Saint-Pierren rasvapitoisuus on 45 % kuiva-aineesta. Se on mieto juusto, joka sopii juustotarjottimelle, salaatteihin tai leivän päälle. Juomaksi sen kanssa sopii valkoviini. Sen paras sesonki on varhaisesta keväästä myöhäiseen syksyyn.


title: Juan Pereda Gudiel

text: Juan Pereda Gudiel (27. toukokuuta 1578 Pliego – 25. toukokuuta 1632) oli espanjalainen roomalaiskatolinen piispa. Hänet nimitettiin Oviedon hiippakunnan johtoon 9. elokuuta 1627. Piispaksi vihkiminen seurasi 14. marraskuuta. Pääkonsekraattorina toimi Enrique Pimentel Zúñiga, jota avustivat García Gil Manrique ja Juan Bravo Lagunas. Pereda Gudiel kuoli 53-vuotiaana virassa.


title: Reblochon

text: Reblochon on ranskalainen lehmänmaidosta valmistettava puolipehmeä ja pestykuorinen juusto. Sitä valmistetaan Haute-Savoien departementissa Itä-Ranskan vuoristossa, ja sillä on EU:n suojattu alkuperänimitys.


title: Reblochon

text: Reblochon-kiekko on litteä, 9 tai 14 cm halkaisijaltaan ja enintään puolen kilon painoinen. Siihen käytetään kolmen lehmärodun maitoa, ja se kypsyy noin kaksi viikkoa, minä aikana sitä huuhdellaan useita kertoja.


title: Reblochon

text: Reblochonin rasvapitoisuus on 45 % kuiva-aineesta. Sen maussa tuntuu voin maku, ja se sopiikin hyvin voileivälle sekä juustotarjottimelle tai punaviinin kera.


title: Juan Abelardo Mata Guevara

text: Juan Abelardo Mata Guevara (s. 23. kesäkuuta 1946 Managua) on nicaragualainen roomalaiskatolinen piispa. Hänestä tuli salesiaani 8. joulukuuta 1966, ja hän sai pappisvihkimyksensä 15. elokuuta 1976. Hänet nimitettiin Managuan arkkihiippakunnan vihkipiispaksi ja Coelianan titulaaripiispaksi 13. helmikuuta 1988. Piispaksi vihkiminen seurasi 19. maaliskuuta. Pääkonsekraattorina toimi Miguel Obando Bravo, jota avustivat Paolo Giglio ja Arturo Rivera Damas.


title: Juan Abelardo Mata Guevara

text: Mata Guevara sai 6. maaliskuuta 1990 nimityksen Estelin piispaksi, jonka virkaan hänet asetettiin 5. huhtikuuta.


title: Libor Hudáček

text: Libor Hudáček (s. 7. syyskuuta 1990 Levoča, Tšekkoslovakia) on slovakialainen jääkiekkohyökkääjä, joka edustaa KHL:ssä pelaavaa Slovan Bratislavaa. Hänen veljensä on jääkiekkomaalivahti Július Hudáček.